qundao/data-zh-poetry huggingface dataset:
拟古十九首·其十六
作者：朱晞颜
朝代：元

凛凛岁云莫，祁寒俄迫期。霜风正萧瑟，冷意侵床帏。一念动万感，起作中夜悲。夫君久为贾，远在天一涯。掩袂只自伤，何以慰所思。客从远方来，遗我一袭衣。开缄欲试之，中有三致词。上言情勿离，下言久当归。妾心如素丝，丝尽色不移。
拟古十九首·其十四
作者：朱晞颜
朝代：元

去者日已疏，来者日已亲。且勿疏去者，曾是多亲人。寒暑互转圜，生死同昏昕。巍巍北邙山，垒垒多丘坟。狐兔穴苍窆，蒿莱翳佳城。金贝悉羽化，吊祭空腥荤。岂无一杯酒，相与娱青春。
拟古十九首·其四
作者：朱晞颜
朝代：元

今日良宴会，欢情具难忘。玳簪映珠履，佩⽟鸣锵锵。芳馨杂盘馔，宫徵明丝簧。乐剧不计算，一酌累十觞。主人醉欲呕，倦客徒自伤。谁言万里游，共此灯烛光。
拟张侯复胡安定坟
作者：朱晞颜
朝代：元

古昔典礼崇圣贤，墓有卒守祀有田。粪除封殖严省谒，邦伯政教急所先。文昭德业盛湖学，道统得与洙泗传。堂封近接萧寺侧，儒墨利钝纷戈铤。城堙隧塞宰木仆，忍见图牒埋苍烟。吁嗟士气久不振，笾豆有享来墓前。使君下车申大义，坐使故里开新阡。逃空设教事两立，共际明治相昭宣。高薨伟表动原色，松槚一夕回清妍。愿输笔札为公赋，要与灵光嵂兀俱岿然。
拱北楼
作者：朱晞颜
朝代：元

屹立东南一柱齐，悬空栱桷尽翚飞。雄吞二景开黄道，远接三辰入紫微。春树已随辽鹤返，秋云不隔塞鸿归。长安只在蝉蜒处，莫向西风赋落睴。
挽水云居士
作者：朱晞颜
朝代：元

天才矫矫欲干霄，试捷东还王气销。处士衣冠栖别业，名门谱牒记前朝。寻松访竹诗题在，占水分云鹤梦遥。好觅丰碑旌隐节，大书琬琰上岧峣。
昼锦堂·寿孔竹所
作者：朱晞颜
朝代：元

朱户粘鸡，钿钗簇燕，恰颁三日王春。记得当年佳梦，始绂祥麟。杜陵天近衣冠盛，谢庭春暖蕙兰馨。人争羡，青鬓未饶，恩袍草色光凝。佳音须侧耳听。报取日下蜚声。茧纸涂鸦，天上宝墨犹新。蛰雷先奋三冬暖，便风终快九霄鹏。君须念，早晚小儒，终期一报平津。
普照寺晚步
作者：朱晞颜
朝代：元

晚凉閒散策，一径入松深。每到钟鱼地，便生泉石心。水花香晚殿，凉月堕空林。后夜相思梦，怀君倚柱吟。
曹娥纯孝祠
作者：朱晞颜
朝代：元

纯孝祠荒草自春，江山依约髻鬟青。行人不识夫人意，只把金钱愿乞灵。
月中行·追补泰轩录事母夫人寿
作者：朱晞颜
朝代：元

广寒折得桂枝回。嫫母惜多才。九重春色锦江来。齐劝九霞杯。玉堂有客移宫羽，歌词丽、总是诗材。我惭弱水隔蓬莱。几许碧桃开。
朝阳洞
作者：朱晞颜
朝代：元

湖上初惊八月秋，岭头又见桂香浮。巾车几忆陶彭泽，竹马多惭郭细侯。未遣灵泉还旧隐，且同岩壑访真游。一枰胜负人何在，试问樵柯已烂否。
朝阳洞
作者：朱晞颜
朝代：元

湖上初惊八月秋，岭头又见桂香浮。
巾车几忆陶彭泽，竹马多惭郭细侯。
未遣灵泉还旧隠，且同岩壑访真游。
一枰胜负人何在，试问樵柯已烂否。
木兰花慢·送陈国材都目
作者：朱晞颜
朝代：元

拂溪藤香润，缄翠墨、寄深情。忆月满箫台，春回炎海，驿骑宵征。相思顿成春梦，恰方州、接武叙前盟。愧我弓刀分倅，多君案牍劳形。佳声。宾佐喜逢迎。曹局赖经营。更尊俎谭谐，风襟清旷，逸思纵横。正好相依晚岁，忽欢传、梅菊已交承。粗喜分携不远，春来把酒江城。
木兰花慢·陈伯永竹院有魏鹤山题扁名公留题
作者：朱晞颜
朝代：元

信吟筇到处，尽可款、个人家。见碧甃横陈，粉墙低亚，乱锁烟霞。森森万竿如束，倚虚檐、风影自交加。一点尘无几研，十分清到窗纱。堪嘉。玉立瘦穿沙。池色净无瑕。向良夜移床，静临书帙，閒试茶瓜。明月清风仍好，但秦宫、梁苑遍栖鸦。零落残香秀墨，春衣拂遍苔花。
杨梅和蒋远静来韵
作者：朱晞颜
朝代：元

的皪筠笼晓露濡，病中初见气全苏。风酣鹤顶寒生粟，日炫龙睛怒迸珠。不比金樱擎翠笼，还同朱李荐芳壶。才疏羞对君家果，还有当年捷对无。
桂枝香·寿马宣差咏桂
作者：朱晞颜
朝代：元

何年月地。有白凤飞来，与秋游戏。碎屑黄金馥馥，暗熏沉水。如来粟界开全未，直著得、许多清气。饱谙风露，自应韵色，独高人世。更不羡、犀帷富贵。羡鹫峰前度，秀分云外。弹压西风，谁数锦英华丽。幽芳素抱岩栖志，笑当时满门桃李。等閒乞取，长生妙诀，广寒宫里。
桃源古宫
作者：朱晞颜
朝代：元

步入烟霞缥缈间，恍疑身已脱尘寰。风生万壑喧仍静，云出层峦去复还。世上几更新历日，洞中犹是旧溪山。留侯不作避秦举，到底赤松相与閒。
梅魂
作者：朱晞颜
朝代：元

幽香和恨结冰枝，栩栩翻疑冻蝶知。几度春风寒不化，一规霜月冷相窥。醉迷驿树青禽在，怨入胡沙佩玉遗。爇尽奇熏招不返，自吟哀些酹清卮。芳心元不为春劳，脉脉离愁黯欲销。一种幽情骚不挽，百生清怨笛难招。静依淡月临江驿，暗逐寒云度石桥。蕙歇兰衰悲吊影，空山千古恨寥寥。
梅魂·其一
作者：朱晞颜
朝代：元

幽香和恨结冰枝，栩栩翻疑冻蝶知。几度春风寒不化，一规霜月冷相窥。醉迷驿树青禽在，怨入胡沙佩玉遗。爇尽奇熏招不返，自吟哀些酹清卮。
梅魂·其二
作者：朱晞颜
朝代：元

芳心元不为春劳，脉脉离愁黯欲销。一种幽情骚不挽，百生清怨笛难招。静依淡月临江驿，暗逐寒云度石桥。蕙歇兰衰悲吊影，空山千古恨寥寥。
次李竹所先辈韵
作者：朱晞颜
朝代：元

忆昔南宫角俊游，高名何事间陈楼。汉廷素擅无双誉，兰省今推第一流。吟策追随梅涧晓，书灯深窈竹房秋。遥知近注潜夫论，应是斯人可得俦。
次陆撝谦瓶梅韵
作者：朱晞颜
朝代：元

陇使殷勤寄折枝，冰人犹带故人诗。楸枰有著花频落，棐几无尘影倒移。香透吟魂窗蝶绕，愁凝妆额镜鸾知。多情莫厌春无赖，看到青青子结时。
水龙吟·简周晴川教授会饮和韵其兄晴山有吹埙吹篪词稿
作者：朱晞颜
朝代：元

一春剩雨悭晴，闷来閒检床头历。农占应候，今朝甲子，初开霁色。草径泥融，柳桥风劲，尚妨吟策。有幽轩水净，官窑春透，尽可一、觞閒集。重碧满浮云液。奈长歌、此情无极。觥筹交错，埙篪迭奏，席珍连璧。列屋修蛾，主家阴洞，漫然倾国。任魂醉、直到芙城待问，似它丁石。
汉宫春·赋吕子敬梅斋月
作者：朱晞颜
朝代：元

梅与月兮，问雪香秋影，几度黄昏。相逢惊诧，涴尽京洛缁尘。空山耿耿，镇无言、色笑相亲。应顿悟、风前笛里，三生石上精魂。一自心盟重订，便神交契合，随寓吾真。萧然水边林下，炯清辉、冠玉美丰神。应酷似，家传清白，正献前身。
江亭十绝
作者：朱晞颜
朝代：元

春江流水曲尘波，亭上羁人奈若何。底事同来不同去，又添新雨入漳河。岩花红白柳深青，箫鼓丛祠竞乞灵。可笑监官祝如愿，今年仍似去年醒。暑雨初收积潦深，虹桥高下任浮沉。痴儿了却公家事，卧看西林度夕阴。迥江亭北石阑东，荷气吹香递晚风。一夜扁舟发章赣，数声欸乃月明中。江净秋清雁影空，参差落木飐西风。秀文几树堂前桂，得得吹香入座中。红鳊白粲楚江秋，升斗来为口腹谋。世事自来如意少，忍堪无蟹有监州。轩窗小小客情舒，榾柮堆红拥地炉。荡暖破除晨粥了，此身还似在家无。辛苦携家累左迁，亏赢自信且随缘。鬓毛衰飒缁尘遍，又与梅花度一年。平生心迹与天通，刻画无私任化工。堪笑东轩旧桃李，等閒开落媚东风。百折奔腾万马驰，区区欲把此江迥。阑边鸥鸟忘机久，飞过涛头去又来。
江亭十绝·其一
作者：朱晞颜
朝代：元

春江流水曲尘波，亭上羁人奈若何。底事同来不同去，又添新雨入漳河。
江亭十绝·其七
作者：朱晞颜
朝代：元

轩窗小小客情舒，榾柮堆红拥地炉。荡暖破除晨粥了，此身还似在家无。
江亭十绝·其三
作者：朱晞颜
朝代：元

暑雨初收积潦深，虹桥高下任浮沉。痴儿了却公家事，卧看西林度夕阴。
江亭十绝·其九
作者：朱晞颜
朝代：元

平生心迹与天通，刻画无私任化工。堪笑东轩旧桃李，等閒开落媚东风。
江亭十绝·其二
作者：朱晞颜
朝代：元

岩花红白柳深青，箫鼓丛祠竞乞灵。可笑监官祝如愿，今年仍似去年醒。
江亭十绝·其五
作者：朱晞颜
朝代：元

江净秋清雁影空，参差落木飐西风。秀文几树堂前桂，得得吹香入座中。
江亭十绝·其八
作者：朱晞颜
朝代：元

辛苦携家累左迁，亏赢自信且随缘。鬓毛衰飒缁尘遍，又与梅花度一年。
江亭十绝·其六
作者：朱晞颜
朝代：元

红鳊白粲楚江秋，升斗来为口腹谋。世事自来如意少，忍堪无蟹有监州。
江亭十绝·其十
作者：朱晞颜
朝代：元

百折奔腾万马驰，区区欲把此江迥。阑边鸥鸟忘机久，飞过涛头去又来。
江亭十绝·其四
作者：朱晞颜
朝代：元

迥江亭北石阑东，荷气吹香递晚风。一夜扁舟发章赣，数声欸乃月明中。
江西道院
作者：朱晞颜
朝代：元

神仙荒诞不可推，独馀清净为吾师。盖公堂上日初永，吏舍群饮相恣睢。治平不挠俗自化，尧舜垂拱称无为。一从相国去汉室，此道汨没谁人知。筠江江上有故宅，丹气纳烂霞争辉。相传八百驻笙鹤，碧落有路通岩扉。我来历览拭遗扁，华屋突兀争翚飞。信知上界足官府，堂庑深静行逶迤。列曹简重喧竞息，未必吾气为居移。使君知理过伯始，坐看千里春熙熙。
洞仙歌·庆张闾总管母八十
作者：朱晞颜
朝代：元

人生八十，是世间中寿。七十由来古稀有。况君侯，已树开国殊勋，曾异数，周鲁瞻前拜后。玉麟分上瑞，千里传欢，鸾诰金花烂晴昼。象服照青春，秋香荐，北堂卮酒。问阿母西池底时来，试为数蟠桃，几番开否。
洞底石间得枯木一株花叶咸无而枝干峭拔扣之铿然有声因成鄙句刻之岩石间
作者：朱晞颜
朝代：元
体裁：七言律诗

天教海若效珍祥，不与千林春竞芳。掷地遗音清戛玉，凌云直干凛凝霜。谁浮鲸海星槎到，犹带蟾宫月桂香。冶叶浮花埽除尽，坚高直欲共天长。
浣溪沙·谢张鲁瞻惠纸笔和来韵
作者：朱晞颜
朝代：元

湘管娟娟弱凤翎。霜毛楚楚醉猩英。就中心早可人情。渐老江淹无好梦，输他年少意纵横。只堪闲写换鹅经。
浣溪沙·谢张鲁瞻惠纸笔和来韵
作者：朱晞颜
朝代：元

湘管娟娟弱凤翎。霜毫楚楚醉猩英。就中心早可人情。渐老江淹无好梦，输他年少意纵横。只堪閒写换鹅经。
渡江云·题郑天趣三湘集
作者：朱晞颜
朝代：元

渺寒云万里，孤舲载雪，逐雁渡三湘。倦游频选胜，抚剑延平，贳酒过滕王。清泉自酹，秋草合、贾傅祠荒。算都是、伤心吊古，和月贮吟囊。难忘。雪边梅屋，雨底荪房，料裁云缝雾。应自有、知心老妪，相与平章。澧兰沅芷曾亲撷，返醒魂、犹带骚香。看未足、渔歌又起沧浪。
游⽟泉分得雨字韵
作者：朱晞颜
朝代：元

山中风气佳，清泉流石乳。方池巧截肪，涵秋不知暑。波光净无尘，照映色苍古。灵鱼忽飞来，龙性欲掀舞。分明跃冶姿，幻此一沤聚。凭阑眼为开，鳞鬣真可数。骈然离复合，小大自行伍。倏焉去无踪，散漫失烟雾。但知圉圉乐，不救焦原苦。何当挟飞霆，一泻天瓢雨。
游何山吊胡安定坟和马侯德昌韵
作者：朱晞颜
朝代：元

高人迈幽赏，意极千里豁。閒寻水山佳，众景入寥廓。扪萝绝鸟道，竦韘出林末。居然净梵天，金碧焕郛郭。飞构上凌云，日轨度檐角。倒景压重湖，奔雷破宫壑。微径下旁通，晨昏钟鼓合。相传晋何楷，勋业著麟阁。筑室向兹山，深求洞宫脚。尽洗浮华姿，玄默守栖泊。至今香火缘，英灵宛如托。书生仰前修，高堂哦泂酌。遗德俨可师，丹青真炳若。谁怜苍窆间，草树半凋落。粢盛修岁常，加笾无处着。勖哉贤侯心，直欲虎口脱。还将举冠舄，卜吉慰索寞。歆飨惟德馨，吾罍犹可濯。世岂乏雅士，同好卫公鹤。新诗有馀师，衔璧当面缚。
游四明山杖锡寺
作者：朱晞颜
朝代：元

痴儿公事退还休，拄策仙岩最上头。莫但驱车行偪仄，且须橐笔赋深幽。百年古木缘云立，五月惊雷破峡流。试扫苍崖看藓迹，昔人曾有记游不。
游壶天观泛舟过龙隠洞小酌至月上而归
作者：朱晞颜
朝代：元
体裁：七言律诗

浪道湘南是瘴乡，玉壶银阙四时凉。卧龙不逐葭灰动，爱日空惊绣缕长。浮蚁且同佳节醉，探梅不作少年狂。暮归惭愧山头月，照我骎骎两鬓霜。
游宝叔塔下方和季子奇韵
作者：朱晞颜
朝代：元

楼阁参差鹫岭青，松杉依约纪经行。半篙春水斜穿屋，一带苍山远入城。此地钟鱼真警俗，平生泉石最关情。好风一晌吹薝卜，顿觉庐能鼻观清。
游江心寺
作者：朱晞颜
朝代：元

孤城掎鹿天南东，佳山隐隐江溶溶。白日穿漏浪花碧，一刹崒涌青莲宫。侵门净洗尘万斛，襟带疑与银河通。帆樯潮汐聚凫雁，钟梵昏晓惊鱼龙。参差楼观眩金碧，玲珑窗户浮青红。琅珰夜语山殿迥，缥幡昼落秋坛空。飞涛怒捲高下雪，坏塔倒挂东西虹。幢幢僧宝珠出海，寥寥天乐香飘风。吟筇静探骤下石，弹射不到禽边松。我来荡底觅双雁，憩此一夕心神融。祇疑海若盗坤轴，夜半踏转金鳌峰。孤亭徙倚意恍惚，乘飙欲堕长波中。凭君为我绘禹迹，高堂虚廓烟霏重。
满庭芳 其一 和赵仲敬咏雪
作者：朱晞颜
朝代：元
体裁：词

剪水飞花，裁冰作絮，龙宫不管严寒。斜侵风帽，吟鬓忽衰残。谁念梁园倦客，黄金尽、作赋才悭。飘流久，寒欺敝褐，犹事马蹄间。儿时曾纵猎，呼鹰野外，落雁云端。猛呼酒，霜鞲湿遍红鸳。倚马酣歌秦妓，紫貂暖、不上裘舡。今迟暮，翩翩孤剑，寂寞渡桑乾。
满庭芳 其一 和赵仲敬咏雪
作者：朱晞颜
朝代：元

剪水飞花，裁冰作絮，龙宫不管严寒。斜侵风帽，吟鬓忽衰残。谁念梁园倦客，黄金尽、作赋才悭。飘流久，寒欺敝褐，犹事马蹄间。儿时曾纵猎，呼鹰野外，落雁云端。猛呼酒，霜鞲湿遍红鸳。倚马酣歌秦妓，紫貂暖、不上裘船。今迟暮，翩翩孤剑，寂寞渡桑乾。
满庭芳 其三 和赵仲敬咏雪
作者：朱晞颜
朝代：元

榾㭾炉寒，梅花帐矮，篝灯愁坐更残。欲眠还起，身已怯吴蚕。夜静珊珊入竹，依稀听、石上清湲。遥知道，东皇赋瑞，和气满长安。明廷多俊彦，清班振鹭，健笔翔鸾。笑儿女才卑，空占唫坛。奇绝邹枚赋咏，玉蜍冷、宫袖呵寒。君知否，玉堂清近，终不似人间。
满庭芳 其二 和赵仲敬咏雪
作者：朱晞颜
朝代：元

寒压衾绸，光摇书幌，夜深香梦初残。细听窗户，簌簌响春蚕。风劲时时堕砌，分明认、山溜潺湲。呼童起，疏梅耐冷，修竹报平安。晓来拥被看，閒庭舞鹤，古瓦迷鸾。待戏挽银河，飞步天坛。秪恐琼楼玉宇，最高处、无限清寒。凭君问，九关虎豹，香案五云间。
满庭芳·和赵仲敬咏雪
作者：朱晞颜
朝代：元

剪水飞花，裁冰作絮，龙宫不管严寒。斜侵风帽，吟鬓忽衰残。谁念梁园倦客，黄金尽、作赋才悭。飘流久，寒欺敝褐，犹事马蹄间。儿时曾纵猎，呼鹰野外，落雁云端。猛呼酒，霜鞲湿遍红鸳。倚马酣歌秦妓，紫貂暖、不上裘船。今迟暮，翩翩孤剑，寂寞渡桑乾。寒压衾绸，光摇书幌，夜深香梦初残。细听窗户，簌簌响春蚕。风劲时时堕砌，分明认、山溜潺湲。呼童起，疏梅耐冷，修竹报平安。晓来拥被看，閒庭舞鹤，古瓦迷鸾。待戏挽银河，飞步天坛。秪恐琼楼玉宇，最高处、无限清寒。凭君问，九关虎豹，香案五云间。榾㭾炉寒，梅花帐矮，篝灯愁坐更残。欲眠还起，身已怯吴蚕。夜静珊珊入竹，依稀听、石上清湲。遥知道，东皇赋瑞，和气满长安。明廷多俊彦，清班振鹭，健笔翔鸾。笑儿女才卑，空占唫坛。奇绝邹枚赋咏，玉蜍冷、宫袖呵寒。君知否，玉堂清近，终不似人间。
满江红
作者：朱晞颜
朝代：元

弹铗归来，更谁叹、有鱼无肉。念良夜，向阑相对，旧欢难续。一夕乍寒秋枕梦，十年重剪西窗烛。算人生，得意待何时，蕉隍鹿。樽有酒，妻堪熟。书插架，儿能读。傍虚檐翠云低亚，万竿如束。数点苍山遥入户，半篙春水斜穿屋。便门前，车马寂无人，从教俗。
满江红·寿推官焦元播庆六十
作者：朱晞颜
朝代：元

风鹤翩跹，记昨梦、天锡九龄。从头数、再周甲子，屈指天星。上界仙人足官府，人间岁月自峥嵘。庆明时、生甫又生申，维岳灵。珠盈掌，金满籯。浮瑞？，啭春莺。是乃翁阴德，心事分明。笔下万言多活国，胸中三尺久持衡。慰来苏、为雨福苍生，腾颂声。
满江红·寿推官焦元播庆六十
作者：朱晞颜
朝代：元
体裁：词

风鹤翩跹，记昨梦、天锡九龄。从头数、再周甲子，屈指天星。上界仙人足官府，人间岁月自峥嵘。庆明时、生甫又生申，维岳灵。珠盈掌，金满籯。浮瑞�，啭春莺。是乃翁阴德，心事分明。笔下万言多活国，胸中三尺久持衡。慰来苏、为雨福苍生，腾颂声。
烟波阁
作者：朱晞颜
朝代：元
体裁：五言律诗

小立烟波上，江湖兴未忘。败梧风舞叶，寒菊露滋香。目逐去云断，愁随流水长。莼鲈秋正好，飞棹访沧浪。
牡丹菊
作者：朱晞颜
朝代：元

谁幻秋芳五色奇，漫教姚魏识东篱。可怜一寸风霜骨，绝似徐娘老大时。丹岩拾翠岩产石，赤白色圆转如珠。世传仙灵遗迹春，游士女拾以为玩。山蹊雨过绿初肥，的的啼红映落晖。斗草归来喧笑语，春风满袖湿珠玑。
牡丹菊·其一
作者：朱晞颜
朝代：元

谁幻秋芳五色奇，漫教姚魏识东篱。可怜一寸风霜骨，绝似徐娘老大时。
牡丹菊·其三
作者：朱晞颜
朝代：元

山蹊雨过绿初肥，的的啼红映落晖。斗草归来喧笑语，春风满袖湿珠玑。
牡丹菊·其二
作者：朱晞颜
朝代：元

丹岩拾翠岩产石，赤白色圆转如珠。世传仙灵遗迹春，游士女拾以为玩。
独客二首
作者：朱晞颜
朝代：元

独客筠江上，嚣然傲世纷。市喧趋旦合，帆影过桥分。仕与贤愚滞，名因课利昏。高安有遗迹，莫惜访前闻。世路艰于棘，生涯兀似禅。尚牵诗酒债，未断簿书缘。役役徒千里，悠悠付百年。何时脱羁絷，一棹浙江边。
独客二首·其一
作者：朱晞颜
朝代：元

独客筠江上，嚣然傲世纷。市喧趋旦合，帆影过桥分。仕与贤愚滞，名因课利昏。高安有遗迹，莫惜访前闻。
独客二首·其二
作者：朱晞颜
朝代：元

世路艰于棘，生涯兀似禅。尚牵诗酒债，未断簿书缘。役役徒千里，悠悠付百年。何时脱羁絷，一棹浙江边。
独愚斋为苏敬之作
作者：朱晞颜
朝代：元

参军晚著从事衫，白头驱马风尘间。遇民以义不以利，照彻万类穷神奸。不私小智厌变诈，子孙何用夸移山。多财殖产虑益过，忍穷不计囊中悭。萧然偃仰惟一室，斋居慎独师曾颜。忘吾丧我漫不省，直与木石同坚顽。奴颜婢膝事软媚，升高附势劳跻攀。柳州昔日困僇辱，始以巧幸趋机关。伾文执谊窃政柄，贞元党与倾朝班。一朝祸变不可测，同时斥逐投荆蛮。知愚后世自可辩，至今潇水流潺湲。
瓜洲
作者：朱晞颜
朝代：元

古驿临官渡，人烟聚一墟。江分南北限，山断圣凡居。落日孤飞鹜，寒潮逆上鱼。乡关何处所，城郭带烟芜。
登朱荷洲南楼
作者：朱晞颜
朝代：元

少年足力便？崟，登高捷若飞猱轻。清风八咏久芜没，明月双溪今震凌。我生游历半天下，胡床到处乘清夜。兴来不减庾征西，才疏应愧宣城谢。穷年飘泊东嘉城，低眉矮屋嗟愁生。拟寻思远豁滞积，飞阑窅漠无由凭。湖中荷花娇解语，兰舟荡漾移愁去。月明沆瀣翠盘低，冷香滴透洲边雨。清波倒影涵青红，恍疑飞堕蓬莱宫。回看绣栱光烂目，危梯直与银河通。羁人忽动登临兴，阑干面面和云凭。摩挲倦眼试新晴，山色溪光俱入咏。要看山水写真时，烟云杳霭秋蟾辉。竟须携酒共君醉，援毫发我胸中奇。
登朱荷洲南楼
作者：朱晞颜
朝代：元
体裁：古风

少年足力便�崟，登高捷若飞猱轻。清风八咏久芜没，明月双溪今震凌。我生游历半天下，胡床到处乘清夜。兴来不减庾征西，才疏应愧宣城谢。穷年飘泊东嘉城，低眉矮屋嗟愁生。拟寻思远豁滞积，飞阑窅漠无由凭。湖中荷花娇解语，兰舟荡漾移愁去。月明沆瀣翠盘低，冷香滴透洲边雨。清波倒影涵青红，恍疑飞堕蓬莱宫。回看绣栱光烂目，危梯直与银河通。羁人忽动登临兴，阑干面面和云凭。摩挲倦眼试新晴，山色溪光俱入咏。要看山水写真时，烟云杳霭秋蟾辉。竟须携酒共君醉，援毫发我胸中奇。
登楼晚眺
作者：朱晞颜
朝代：元

独客乡心被酒收，和愁分付上层楼。西风永巷孤砧晚，落日空江一笛秋。紫翠回还山作县，青黄点染橘成洲。狂游自笑君兼我，悔不睢阳二顷谋。
白岳寄怀
作者：朱晞颜
朝代：元

林间留我住多时，似与烟霞夙有期。
野老烹茶来献客，岩猨偷果去呼儿。
静思世上千年事，不值山中一局棋。
欲说行藏舒卷意，洞天惟有白云知。
白岳寄怀
作者：朱晞颜
朝代：元

林间留我住多时，似与烟霞夙有期。野老烹茶来献客，岩猿偷果去呼儿。静思世上千年事，不值山中一局棋。欲说行藏舒卷意，洞天惟有白云知。
石柏
作者：朱晞颜
朝代：元
体裁：七言律诗

海物难穷造化奇，后凋惟有岁寒知。谁将修月黄金斧，斲就凌云紫玉枝。直干岂容尘点涴，灵根偏与石相宜。天然不假栽培力，肯逐春风盛与衰。
碧落堂
作者：朱晞颜
朝代：元

岗势萦回入缭垣，坡陀崇级上攀缘。八窗空阔浑无暑，一罅高寒别有天。隐隐佩环迷洞府，悠悠钟鼓隔山川。我来俛仰嗟陈迹，浪说仙家八百年。
秋屏阁
作者：朱晞颜
朝代：元

閒来倦足凌飞磴，试倚危栏眼为舒。落日空明金破碎，轻云点染翠扶疏。凄凄远笛归人暮，漠漠平沙去鸟孤。何事斯游嗟独晚，春江恰值雪晴初。
秋色
作者：朱晞颜
朝代：元

微吟愁独客，马上思纷纷。古道下黄叶，空山生白云。轻烟浮宿霭，凉雨澹斜曛。望入苍茫外，西风黯不分。
立春日试笔呈元播府推时举经历
作者：朱晞颜
朝代：元

泥牛击罢晓寒轻，春满黄堂碧玉觥。衰齿已应怜饼餤，老怀犹自惜歌声。綵鞭争道尘初动，画鹢浮江水暗生。惭愧监官苦羁絷，东轩坐觉岁峥嵘。东风一夜泮冰澌，晓日移春上故枝。朱户泥金题翠墨，玉盘纤手弄青丝。老将岁月销衰鬓，閒与江山觅好诗。剩办春晴供胜集，从今挑菜不须迟。
立春日试笔呈元播府推时举经历·其一
作者：朱晞颜
朝代：元

泥牛击罢晓寒轻，春满黄堂碧玉觥。衰齿已应怜饼餤，老怀犹自惜歌声。綵鞭争道尘初动，画鹢浮江水暗生。惭愧监官苦羁絷，东轩坐觉岁峥嵘。
立春日试笔呈元播府推时举经历·其二
作者：朱晞颜
朝代：元

东风一夜泮冰澌，晓日移春上故枝。朱户泥金题翠墨，玉盘纤手弄青丝。老将岁月销衰鬓，閒与江山觅好诗。剩办春晴供胜集，从今挑菜不须迟。
答汪桐阳所和觉衰四首
作者：朱晞颜
朝代：元

朝看青如丝，暮看雪满颠。高堂几何人，掩镜悲徂年。吾生亦何悲，所悲乃吾天。周公不我梦，楚凤犹高骞。璠玙与钟鼎，事业将谁传。逝者信如斯，一白何由玄。相期努筋力，犹有童心焉。吾闻汪夫子，失笑韩昌黎。朝起抄烂饭，合口稳送之。当其仕四门，竟死遭时讥。公今已退休，仕进非所期。嗟余落宦途，两车牙莫支。鱼虾不能饱，大肉将安为。终当迹公去，漱石沧江湄。人生具两眼，自可观奇书。奇书苦易尽，两眼光有馀。天上何早计，盗我明月珠。因书渐废眼，因眼书益疏。眼废心自明，书废贤亦愚。但当减思虑，朝夕痛扫除。倦来枕书卧，莫为看花驱。幽居谢人事，门径绝送迎。曲生真解事，入室如有情。呼儿供细酌，我歌尔其聆。歌词非不佳，未乐愁先并。谁能逐愁去，千日时一醒。君家富良田，种秫当早成。翁虽不解饮，持以慰狂生。但当师饮湿，细糁东坡羹。
答汪桐阳所和觉衰四首·其一
作者：朱晞颜
朝代：元

朝看青如丝，暮看雪满颠。高堂几何人，掩镜悲徂年。吾生亦何悲，所悲乃吾天。周公不我梦，楚凤犹高骞。璠玙与钟鼎，事业将谁传。逝者信如斯，一白何由玄。相期努筋力，犹有童心焉。
答汪桐阳所和觉衰四首·其三
作者：朱晞颜
朝代：元

人生具两眼，自可观奇书。奇书苦易尽，两眼光有馀。天上何早计，盗我明月珠。因书渐废眼，因眼书益疏。眼废心自明，书废贤亦愚。但当减思虑，朝夕痛扫除。倦来枕书卧，莫为看花驱。
答汪桐阳所和觉衰四首·其二
作者：朱晞颜
朝代：元

吾闻汪夫子，失笑韩昌黎。朝起抄烂饭，合口稳送之。当其仕四门，竟死遭时讥。公今已退休，仕进非所期。嗟余落宦途，两车牙莫支。鱼虾不能饱，大肉将安为。终当迹公去，漱石沧江湄。
答汪桐阳所和觉衰四首·其四
作者：朱晞颜
朝代：元

幽居谢人事，门径绝送迎。曲生真解事，入室如有情。呼儿供细酌，我歌尔其聆。歌词非不佳，未乐愁先并。谁能逐愁去，千日时一醒。君家富良田，种秫当早成。翁虽不解饮，持以慰狂生。但当师饮湿，细糁东坡羹。
简李五峰
作者：朱晞颜
朝代：元

今我忽不乐，长思草泽中。狂歌友樵牧，行乐意所从。一出风尘下，蹋翼栖樊笼。粱肉非不佳，快意野草丰。别君踰半载，茅塞心有蓬。俗物纷满前，推挽难为容。何由座置君，胜日支双筇。勃窣三家陂，把菊临西风。村酒不须贳，此乐谁能穷。
简杨仲弘院长归思
作者：朱晞颜
朝代：元

慷慨樽前抚剑歌，自怜侠气半消磨。不惟游子青衫薄，无奈高堂白发多。东阁梅寒清入思，南湖雨暖绿生波。一春折尽刀头梦，欲向玄真觅钓蓑。
简王奉礼
作者：朱晞颜
朝代：元

世系名门礼数娴，妙年声望耸朝端。玄丘夜直金镛静，丹陛春朝玉佩寒。喜溢天颜承雨露，名通仙籍簉鹓鸾。自怜饥死东方朔，愿乞馀甘窃大官。
简茂枯林上人
作者：朱晞颜
朝代：元

老去逢迎入郭稀，相看还觉故吾非。三生忆我参同梦，一著输君落钝机。岁晚鸥波烟水阔，秋高雁渚稻粱肥。重来应被梅花笑，谁为缁尘涴素衣。
简袁晞颜都事
作者：朱晞颜
朝代：元

清时簪绂尽英游，才业如君第一流。珥笔早曾趋左辖，封章每得近前旒。纵横伧父三都赋，慷慨元龙百尺楼。海内正须烦卧治，莫将清兴到沙鸥。
简赵仲时
作者：朱晞颜
朝代：元

不用区区叹陆沉，古来才大亦难任。且须自宝连城璧，莫为人疑跃冶金。宫锦色繁春仗丽，天书光烂夜堂深。他年诏直层霄上，应有青藜识此心。
箫台周心乐以濂溪自家意思扁其所居之室为赋短诗
作者：朱晞颜
朝代：元

真人绝浮伪，一室逃虚空。轩窗敞寥廓，八面俱玲珑。悠然会众妙，纳此灵襟中。鸣琴弄秋月，洒墨吟春风。至令千载閒，默与前人通。驴鸣共草色，是乐真融融。痴人不解事，说梦追前踪。蒙头但熟睡，日影东窗红。
经芜湖
作者：朱晞颜
朝代：元

平芜连楚甸，古县接通津。酒色澄江雨，茶香客焙春。鱼盐通远贾，鹅鸭共比邻。昨夜乡山梦，长吟到白蘋。
苏武慢·寄赠
作者：朱晞颜
朝代：元

枕海山横，陵江潮去，雉堞秋风残照。閒寻桂子，试听菱歌，湖上晚来凉好。几处兰舟，采莲游女，归去隔花相恼。奈长安不见，刘郎已老，暗伤怀抱。谁信得、旧日风流，如今憔悴，换却五陵年少。逢花倒躲，遇酒坚辞，常是懒歌慵笑。除奉天威，扫平狂寇，整顿乾坤都了。共赤松携手，重期明月，再游蓬岛。
菩萨蛮·乌洋观鱼
作者：朱晞颜
朝代：元

鲲鹏已向天池徙。瀺灂凡曹争几水。莫信鼓风雷。俱堪作鲙材。轻舠风送捷。触网黄金裂。谁谓我非鱼。我知鱼不如。
蝶恋花
作者：朱晞颜
朝代：元

挺挺双清临净练。羽佩飞来，颇觉游情倦。獭髓新痕开半面。前时一似湘皋见。流水回云春不艳。怕有生香，引得蜂儿健。净几明窗斜日转。如今不许幽兰占。
觉衰呈汪桐阳教授四首
作者：朱晞颜
朝代：元

清晨揽明镜，未觉朱颜非。珠盘瑩赪⽟，色映虬髯辉。尚期青云到，肯将白日违。胡为巾栉间，见此一缕微。初疑素丝委，渐作秋蓬飞。苍苍化为白，鬒色日已希。念兹种种者，投老应无几。颜朱岂能驻，并逐流年归。回惭庭下花，妖艳争芬菲。春风互开落，不息生生机。吁嗟人世间，形悴神何依。谁能资点染，取媚同脂韦。行将半簪雪，独钓秋风矶。有生异飞搏，独恃齿牙强。配兹柔胹舌，饮啖充胃肠。固知刚早折，何乃先唇亡。今年渐摇动，颇与食物妨。盘飧忘乾肉，鼎脔珍我肪。愁吟怜饼餤，歌笑嘲疏狂。槎牙怯漱水，龃龉艰焚香。时时畏脱落，对案心彷徨。翻怜髫龀时，齿毁儿不伤。及兹才一落，不复誇坚良。祗愁落向空，状类同吃羌。从今并嚼蜡，世味俱相忘。平生判青白，好丑悬心胸。看朱忽成碧，转首今一翁。绝怜窗底月，坐废诗书工。磨研正亥豕，反覆寻鱼虫。当时擅轻俊，下目一纸空。天工忘听察，障此阿堵中。文章不可恃，信足欺盲聋。欲求一匕药，刮膜开双瞳。尝闻先达言，目与心神通。废书减思虑，远胜金篦功。便当逐一散，挥弦送飞鸿。小少慕崔李，结交俱欲仙。任达日纵饮，醉袒冠裳偏。相嗔问斗石，鲸吸供百川。谁知鸬鹚杓，近断山翁缘。千钟愧昔守，百榼惭前贤。诗豪逊醉白，草圣讹张颠。深杯辞百罚，一引先颓然。平生持螯手，坐觉成拘挛。傍无骂坐客，恶语相嘲喧。又无执法吏，秉笔当樽前。得非肠胃间，有物今飞蜒。座中发深省，年已居人先。自怜腰膂弱，不复浮酒船。为问荷锸人，醒醉谁能全。臣今亦知趣，差胜馋流涎。
觉衰呈汪桐阳教授四首·其一
作者：朱晞颜
朝代：元

清晨揽明镜，未觉朱颜非。珠盘瑩赪⽟，色映虬髯辉。尚期青云到，肯将白日违。胡为巾栉间，见此一缕微。初疑素丝委，渐作秋蓬飞。苍苍化为白，鬒色日已希。念兹种种者，投老应无几。颜朱岂能驻，并逐流年归。回惭庭下花，妖艳争芬菲。春风互开落，不息生生机。吁嗟人世间，形悴神何依。谁能资点染，取媚同脂韦。行将半簪雪，独钓秋风矶。
觉衰呈汪桐阳教授四首·其一
作者：朱晞颜
朝代：元
体裁：古风

清晨揽明镜，未觉朱颜非。珠盘莹赪⽟，色映虬髯辉。尚期青云到，肯将白日违。胡为巾栉间，见此一缕微。初疑素丝委，渐作秋蓬飞。苍苍化为白，鬒色日已希。念兹种种者，投老应无几。颜朱岂能驻，并逐流年归。回惭庭下花，妖艳争芬菲。春风互开落，不息生生机。吁嗟人世间，形悴神何依。谁能资点染，取媚同脂韦。行将半簪雪，独钓秋风矶。
觉衰呈汪桐阳教授四首·其三
作者：朱晞颜
朝代：元

平生判青白，好丑悬心胸。看朱忽成碧，转首今一翁。绝怜窗底月，坐废诗书工。磨研正亥豕，反覆寻鱼虫。当时擅轻俊，下目一纸空。天工忘听察，障此阿堵中。文章不可恃，信足欺盲聋。欲求一匕药，刮膜开双瞳。尝闻先达言，目与心神通。废书减思虑，远胜金篦功。便当逐一散，挥弦送飞鸿。
觉衰呈汪桐阳教授四首·其二
作者：朱晞颜
朝代：元

有生异飞搏，独恃齿牙强。配兹柔胹舌，饮啖充胃肠。固知刚早折，何乃先唇亡。今年渐摇动，颇与食物妨。盘飧忘乾肉，鼎脔珍我肪。愁吟怜饼餤，歌笑嘲疏狂。槎牙怯漱水，龃龉艰焚香。时时畏脱落，对案心彷徨。翻怜髫龀时，齿毁儿不伤。及兹才一落，不复誇坚良。祗愁落向空，状类同吃羌。从今并嚼蜡，世味俱相忘。
觉衰呈汪桐阳教授四首·其四
作者：朱晞颜
朝代：元

小少慕崔李，结交俱欲仙。任达日纵饮，醉袒冠裳偏。相嗔问斗石，鲸吸供百川。谁知鸬鹚杓，近断山翁缘。千钟愧昔守，百榼惭前贤。诗豪逊醉白，草圣讹张颠。深杯辞百罚，一引先颓然。平生持螯手，坐觉成拘挛。傍无骂坐客，恶语相嘲喧。又无执法吏，秉笔当樽前。得非肠胃间，有物今飞蜒。座中发深省，年已居人先。自怜腰膂弱，不复浮酒船。为问荷锸人，醒醉谁能全。臣今亦知趣，差胜馋流涎。
调饶汉军教授
作者：朱晞颜
朝代：元

青衫何事尚尘泥，久客人情自惜归。亲老已知为客误，家贫未是读书非。楼空晓雨浮吴远，笛冷秋云渡浙稀。十载长安资桂玉，东风老尽故山薇。
谢李宣差惠采石酒
作者：朱晞颜
朝代：元

仙人手酿春云液，粼粼满贮澄江碧。透封清带蜜脾香，醉魂飞堕危矶石。使君⽟食来天家，日给上尊承世泽。年来净洗豪华姿，苦茗清谈留坐客。独怜樵悴泽中吟，遣赐殷勤慰醒魄。枯肠顿扫糠籺馀，入髓春风散无迹。自惭监税常苦贫，得遇监州百忧释。但教有酒有螯持，醉饱从今肯求益。
贺先上人奉母归乡
作者：朱晞颜
朝代：元

早岁孤迎养，庭闱草自春。那知清野久，却喜白头新。楚水寒摇锡，蛮花净熨巾。怜君辛苦意，羞杀倚门人。
贺新郎·寿清尹靳从矩
作者：朱晞颜
朝代：元

县古槐成幄。燕泥香、繁红坠雨，半帘花落。一夜江皋黄犊雨，万顷绿云喷薄。听四野、田家欢乐。堂上琴声堂下水，昼庭空、自下风檐雀。喧竞少，尽不恶。竹窗暑净巾斜著。傍筠轩、閒舒啸戏，舞翻霜鹤。棐几藤床挥玉麈，风骨棱棱如削。炯一段、清冰秋壑。待得河阳桃李满，向雪堂、细订梅花约。须唤我，共酬酢。
贺新郎·归雁送刘季和韵
作者：朱晞颜
朝代：元

云影低平楚。看翩翩、离群避暖，去寻孤戍。犹记登楼看瘦字，零落西风无数。把往事、书将空处。乍别榆关秋梦迥，向江南、睡足菰蒲雨。天欲暝，雪初絮。江空岁晏衡阳度。尽冥冥、稻粱谋拙，弋人何慕。行断惊飞悲吊影，谁念嘹风最苦。算只有、天涯羁旅。莫听城笳迷去翮，被落花、飞絮相萦住。输海燕，笑迟暮。
贽管文秀博士
作者：朱晞颜
朝代：元

簪裙缓引步龙楼，每得鸣珂侍宴游。银笔从横裨献纳，玉堂清近接风流。昼帘花静琴心远，午枕香残草梦幽。盛业只今烦润色，先声已到凤池头。
赋豆腐
作者：朱晞颜
朝代：元

秋风入荒落，疏篱搆霜蔓。枯萁委蝉蜕，老荚剥羊眼。离离珠走盘，圆净真可贯。谁将蚁旋手，倒注入空窾。殷殷雷转岩，啧啧鱼吐泫。居然盆盎中，零乱舞鹅观。伟哉就鼎功，囊封有奇粲。馀习尚儒酸，点染形质幻。俄惊赵璧全，却讶白石烂。全胜塞上酥，轻比东坡糁。固知滋味长，尤喜齿牙暖。那资糠秕馀，杂糅出肤浅。终惭菉葛纤，生被脂粉涴。餐⽟定有方，咄嗟良可办。
赋马思琵琶研
作者：朱晞颜
朝代：元

眉子空颦病眼羞，谁将雅意曲中求。剩裁汉月传宫样，远割溪云写塞愁。切切小弦玄墨雨，庚庚横理紫筠秋。平生不解移宫羽，空伴书萤死案头。
赠周可竹
作者：朱晞颜
朝代：元

凋丧兵戈后，清淳簿领前。老将琴作伴，閒与酒为年。俗眼多嗔白，君心独守玄。惟应松下客，相见故依然。
赠娄贤佐
作者：朱晞颜
朝代：元

东吴望族君家最，倒指风流尽逝波。绿野池台春草遍，古槐门巷暮蝉多。诸郎冷落传缃素，故老依稀说佩珂。独有玄成经术在，骁腾无计柰君何。
赠松间张内舍
作者：朱晞颜
朝代：元

德业由来裕后昆，笙竽应不羡高门。佳儿足付万金产，寒士时怀一饭恩。近为云山通井臼，每因水竹置琴樽。孙登肯愧淮南客，吟啸逢君未足论。
赠赵古滩
作者：朱晞颜
朝代：元

南山有孤凤，振翼鸣朝阳。奇毛烂五色，焕若春云翔。朝茹玄圃芝，暮饮瑶池浆。丰仪太平世，金石何铿锵。嗟哉林间雉，下溷蓬藋场。清泉一自照，顾影怜文章。羽毛非不佳，所贵非祯祥。何能逐孔鸾，共际圣廷光。
跋茂枯林集句题东坡画像
作者：朱晞颜
朝代：元

秀毓峨嵋德望高，风流元是玉堂豪。冥鸿匹对天边鹄，痴虎精神颊上毫。生气百年存大节，哀歌九些续馀骚。紫云饭饱秋堂寂，一穗炉熏对和陶。
过秦楼·客中端午
作者：朱晞颜
朝代：元

水碧纱幮，月圆纨扇，悄悄午窗曾共。祛愁楚艾，照眼安榴，节物把人传送。无奈长昼如年，莺趁吟情，蝶迷乡梦。怅归期多误，暮云凝望，乱愁如葑。谁念我、闷对骚经，慵寻遗谱，冷落赴湘琴弄。醒魂正渴，筒碧初乾，买健听人呼粽。不似归来故园，同泛香蒲，频倾春瓮。尽痴儿騃女，齐唱湖楼兴动。
迭綵岩登越亭
作者：朱晞颜
朝代：元

不到越亭久，榴花今已红。
江流寒泻玉，山色翠浮空。
百粤熏风裏，三湘夕照中。
行藏仗忠信，六合本同风。
追送唐子华照磨之任嘉禾
作者：朱晞颜
朝代：元

才华秀发蚤诜诜，大府宜君被选抡。天下昔曾陪画史，幕中今喜得诗人。清时事业行将见，诸老风流迹未陈。何日鸳鸯湖上水，相期一洗簿书尘。
送俞君实十首以长因送人处忆得别家时为韵
作者：朱晞颜
朝代：元

病骥秋风里，盐车道路长。他年践霜雪，矫首看云骧。良机间不作，成事每相因。善处囊中颖，知非碌碌人。秋风吹客帆，江上遥相送。明月更多情，来照离人梦。莼鲈秋正好，江海未归人。若遇严陵濑，无烦鱼鸟嗔。长条不可攀，落叶知何处。不似暮春时，漫天作飞絮。未别何人惜，别去令人忆。古来离别间，有泪多横臆。郢人运风斤，妙去心自得。君才出轮扁，斲削无留迹。英英露下兰，香与凡薰别。埋没萧艾中，佩冷无人结。平生馀耳辈，昔日鲁朱家。同难不同乐，悲歌日易斜。浮云归岫日，流水下山时。出处岂无意，世人难得知。
送俞君实十首以长因送人处忆得别家时为韵·其一
作者：朱晞颜
朝代：元

病骥秋风里，盐车道路长。他年践霜雪，矫首看云骧。
送俞君实十首以长因送人处忆得别家时为韵·其七
作者：朱晞颜
朝代：元

郢人运风斤，妙去心自得。君才出轮扁，斲削无留迹。
送俞君实十首以长因送人处忆得别家时为韵·其三
作者：朱晞颜
朝代：元

秋风吹客帆，江上遥相送。明月更多情，来照离人梦。
送俞君实十首以长因送人处忆得别家时为韵·其九
作者：朱晞颜
朝代：元

平生馀耳辈，昔日鲁朱家。同难不同乐，悲歌日易斜。
送俞君实十首以长因送人处忆得别家时为韵·其二
作者：朱晞颜
朝代：元

良机间不作，成事每相因。善处囊中颖，知非碌碌人。
送俞君实十首以长因送人处忆得别家时为韵·其五
作者：朱晞颜
朝代：元

长条不可攀，落叶知何处。不似暮春时，漫天作飞絮。
送俞君实十首以长因送人处忆得别家时为韵·其八
作者：朱晞颜
朝代：元

英英露下兰，香与凡薰别。埋没萧艾中，佩冷无人结。
送俞君实十首以长因送人处忆得别家时为韵·其六
作者：朱晞颜
朝代：元

未别何人惜，别去令人忆。古来离别间，有泪多横臆。
送俞君实十首以长因送人处忆得别家时为韵·其十
作者：朱晞颜
朝代：元

浮云归岫日，流水下山时。出处岂无意，世人难得知。
送俞君实十首以长因送人处忆得别家时为韵·其四
作者：朱晞颜
朝代：元

莼鲈秋正好，江海未归人。若遇严陵濑，无烦鱼鸟嗔。
送吴叔巽赴湖州录事
作者：朱晞颜
朝代：元

汉廷策第拜殊恩，一日声名四海闻。黄甲共推名进士，青衫独识老参军。唫鞭细袅清苕雪，游屐閒穿古弁云。从此风流多胜集，好将馀论起斯文。
送郑有常学录之金陵
作者：朱晞颜
朝代：元

康乐城西斗酒边，狭斜驱车逢郑虔。秋风萧骚两鬓雪，苍颜犹带东山烟。相看欲问心自语，老翁笑指行藏处。高堂素壁蚓行春，静院清风鹤翻露。年来漫浪湖海间，欲将老眼驱江山。自携破砚伴行脚，天公未厌斯人顽。金陵自昔繁华地，六朝风物今馀几。凤凰台下草连天，落日征帆满江水。
鄞县半山亭和郑宣使韵
作者：朱晞颜
朝代：元

曾向钟山酹夜台，几因登览首频回。高人已逐飞凫去，此地还应化鹤来。古碣迷漫横断草，閒花颠倒卧苍苔。我来俛仰成今古，分付城头角自哀。
金山寺
作者：朱晞颜
朝代：元

江山清绝处，一刹涌青莲。门挹吴山翠，堂凝楚岸烟。金银开世界，龙象护人天。晴耸危梯直，阴穿古洞连。妙香清五蕴，胜境断诸缘。晓雨龙听讲，秋风鬼唤禅。廊深僧呗合，山匝寺钟圆。怪石虬蟠墓，惊涛雪溅船。宗乘湖海集，诗老古今传。地尽东南坼，江空象纬悬。青冥知有路，爽气欲无前。唤起乘槎兴，清辉近斗边。
韩伯皋佥事移湖学讲堂时倪仲深作教韩为作堂记予因赋此诗
作者：朱晞颜
朝代：元

春风采采宫芹香，宫前泮水涵晴光。鳞鳞瓦影落晴昼，鱼自在藻鸢自翔。盛时学士多俊造，两庑弦诵声琅琅。藏修游息俨有序，丹雘炫耀联宫墙。喧啾一扫众境寂，爽垲坐阅松柽凉。吴兴先生适用材，时论已许收栋梁。悬知述作有本始，上顾宪纪司翕张。雄文师表动一世，籍湜喘汗汉走僵。昔之人品今可见，光燄万古开天章。推尊孔道赖韩氏，岿然丰刻在斯堂。
韶音洞
作者：朱晞颜
朝代：元

曾按熏絃天一方，埽除民愠变清凉。
遗音凛凛犹闻耳，不独当年味可忘。
韶音洞
作者：朱晞颜
朝代：元

曾按薰弦天一方，埽除民愠变清凉。遗音凛凛犹闻耳，不独当年味可忘。
题两猿图
作者：朱晞颜
朝代：元

穿林饮涧啸秋风，活计虽殊乐意同。自笑平生山野性，一生何事著樊中。
题二牛三牧图
作者：朱晞颜
朝代：元

川平草树深，见此两觳觳。上有刍牧儿，前倨后何伏。曳尾者谁子，设意巧相覆。纷纷车马尘，危途多侧足。
题刘山驿和鲜于伯机韵
作者：朱晞颜
朝代：元

我昔爱山水，嵩华扪绝顶。临风发清啸，笙鹤吟夜永。至今山屐踪，记忆犹故井。三年东海滨，健步无由逞。杖屦谢追游，真成杀风景。东还腰膂轻，散策度苍岭。平生走黄埃，历此心顿醒。万景毕横陈，妙处在君领。危亭俯层冈，已觉异喧静。群峰互起伏，翠叠浪千顷。又如出万姝，列侍风鬟整。蜿蜒龙赴壑，赑屃龟负鼎。凭轩试凝眸，倏若丹青炳。众态备媸妍，造化机自警。雨晴春洗妆，木落秋脱颖。缅思旧经行，一一皆梦境。畏途事崎岖，喟然发深省。何当从冯公，山中奉朝请。
题大安壁
作者：朱晞颜
朝代：元
体裁：五言律诗

万里同为客，秋悲未易禁。萍蓬乡国梦，松竹岁寒心。霜叶青红乱，云山紫翠深。何时锦屏下，樽酒话尘襟。
题夹山玄真渔钓图
作者：朱晞颜
朝代：元

榔板从喧寂，丝缗自浅深。烟波同是客，谁识得鱼心。
题岘山亭
作者：朱晞颜
朝代：元

青山缭绕倚丛台，名迹空存尽草莱。岘首有碑空堕泪，门前无客且衔杯。春晴鱼鸟从人乐，日暮牛羊下垄来。相对欲谈今古事，野僧一笑领花开。
题开元商学士所作眉山春晓画壁
作者：朱晞颜
朝代：元

殊庭旭日移清樾，滉漾晴窗明积雪。山翁解带凌清寒，一扫穷阴幻银阙。流澌溶泄春浪生，蛾眉洗妆鬟髻青。盘空飞磴三百里，彷佛中有巴猿声。参差古木缘云立，独拄西南天半壁。卧看参井悬高秋，不假丹梯手亲摘。人间无此山水佳，何年瀛海来仙崖。不应苍翠掩春昼，云气日夕屯空斋。
题星翁尧民诗卷
作者：朱晞颜
朝代：元

白榆历历满天街，廓落薇垣帝座开。东壁图书群玉府，好曕奎画候兰台。
题星翁尧民诗卷
作者：朱晞颜
朝代：元
体裁：七言绝句

白榆历历满天街，廓落薇垣帝座开。东壁图书群玉府，好瞻奎画候兰台。
题春晴会饮分得石字韵
作者：朱晞颜
朝代：元

江亭枕烦嚣，积雨断行客。奔流疾征驶，浮鹢散沙碛。我虞课计虚，愁坐意转剧。凭谁排云手，为拯阳乌厄。兹晨天破悭，初日下林隙。波摇金破碎，花委锦堆积。岂无行乐心，苔径妨醉策。小人居近市，朝夕谋有益。拥彗过高轩，门巷多辙迹。殷勤接杯酒，谈谐慰离索。侧闻埙篪音，远胜瓦釜百。共称会面难，此日良可惜。乃知朋游欢，讲解资丽泽。北里足笙竽，门阑溢春色。列屋贮娇妍，黛绿仍粉白。平生浮华姿，许史久通籍。丈夫各有志，重宝匪金璧。嗟余晚闻道，无行可干泽。朱墨手自操，豚鱼争寸尺。终当老清颍，投竿坐矶石。
题李遵道松竹泉石画壁
作者：朱晞颜
朝代：元

李侯画手名天下，一纸千金不当价。笑将城市换山林，收拾烟云归一罅。苍松偃蹇怪石撑，修竹萧森冷泉泻。玄阴低户雪垂垂，颠倒黑蛟寒不化。雄姿幽态两奇绝，坐觉清寒逼长夏。道人宴坐心目开，忆得穷幽上嵩华。瘦筇倚壁鹤同癯，门外红尘朝没马。君不画一匡庐山，清风满谷声珊珊，何当着我茅三间。
题松泉卷录
作者：朱晞颜
朝代：元

青松生崇冈，抱负岩壑姿。上披苍龙角，下绝黑地维。沦涟散清影，蔚若玄云垂。中潜飞腾意，鱼鸟不敢窥。馀辉被寸草，一一含华滋。愿言敦令德，永此终岁期。
题梅正傅学正思原图
作者：朱晞颜
朝代：元

江汉可游河可泳，涉卬已入诗人咏。何人绘此思原图，直欲源流接清近。嗟哉宗法久已湮，服属终缌亲已尽。礼亡世远情益疏，骨肉沦胥相诟病。吾身而上幸可推，百世犹能系其胤。昔人敦义致所思，岂但拘拘传谱引。是图命意良有然，一览令人发深省。名门德业世所钦，圭组蝉联互辉映。都官清节死不渝，祀事孔时官守谨。舒王虽贵魄已沉，卮酒无人酹松影。我诗浅陋不成章，要与水山相久永。
题苏上人庵前古松
作者：朱晞颜
朝代：元

人生百岁间，忧患长苦半。况乃万境殊，天咎不可玩。每思山水佳，安得一汗漫。信知樗散姿，天意良有惮。日师古佛流，一慧破诸暗。颇资象教力，春花悟空幻。露袒憩长松，老结林下伴。风寒梵呗腾，日夕钗影乱。谁将露电身，植此冰雪干。似闻入山初，苍髯手堪挽。只今根下苓，磊砢凫鹤满。颓光倘能延，俗骨安可换。慎勿假斧斤，绋缚共一爨。
题金总管所藏王宰临本长江万里图
作者：朱晞颜
朝代：元

五日一石十日水，王宰能事称子美。何因写此长江图，万里风烟来眼底。闭门读书期致身，天下国家几何理。人生积力久乃知，岂但区区事华丽。九江绝险禹所经，中涵万古英灵气。丰功伟绩想馀风，霸略雄图见遗趾。逐臣去国远于天，迁客投荒半为鬼。贤愚虽异迹未陈，历历江山旧游憩。展图一过深起予，叹息画师良有意。从险入易蜀道难，积微至著牛溪始。毫端妙刮造化窟，咫尺丹青得玄髓。百年等付桶底间，瀛海蓬山曾可苇。我诗迟拙不堪传，较似诸君发蒙耳。
饯吕子敬赴漕台
作者：朱晞颜
朝代：元

北风吹海波，寒气已惨栗。岁功方告成，上计仓廪实。大府督先期，列城群彦集。公来亲奉辞，王事有远役。入登和钧堂，咨诹侍前席。力陈功利源，首先二三策。民实吾同胞，苛痛体均一。商贾趋懋迁，负贩致其力。上以奉王供，下以合民食。嗟余忝命吏，三载贰下邑。适丁岁屡艰，课计虚所入。使车勤远人，问俗考肥瘠。念兹灾疹馀，推额减其籍。寒者煦之温，饥者哺之粒。向非大府严，云雨手转剧。公归被顾问，为我对以臆。倘能出泥滓，穷困非所惜。相期在岁寒，梅边问消息。
首夏会饮奉酬晴山晴川二先生见惠之什
作者：朱晞颜
朝代：元

积阴连闰过芳春，气转清和物候新。信美江山非我土，绝怜天地老斯人。曲中有误周郎顾，琴上无弦陶令真。自愧不才床下拜，底知孰主孰为宾。
鱼游春水·寿徐仁静其婿乐鲁常
作者：朱晞颜
朝代：元

兰室馀香蕴。射雀屏深清昼永。红旌微动，帘展浪花移暝。重碧先拈翡翠杯，戏綵低窣鸳鸯锦。人在蕊宫，春生蓬境。尽说而翁少颖。记得遗环故时井。而今犹自风流，朱颜绿鬓。百年应惜铜仙在，九里争传清河润。山兮寿兮，以仁能静。
鸟洋观鱼
作者：朱晞颜
朝代：元

桃花飐浪龙先化，翠网曾牵出万艘。拨剌金鳞轻拾块，南风一席乱云浮。
齐天乐·与周可竹会饮和韵
作者：朱晞颜
朝代：元
体裁：词

浦潮迎送朝还暮，匆匆燕来鸿去。北牖分茶，西窗剪烛，离合人生由数。狂朋怪侣。记筹酒勾吟，几回凝伫。絮影蘋香，梦中犹是少年路。词华今度尚在，奈相如渐老，无计重赋。露底冰弦，梅边玉麈，留得风襟如故。情高万古。想脱剑呼樽，气吞寰宇。不管春山，子规啼夜苦。
齐天乐·与周可竹会饮和韵
作者：朱晞颜
朝代：元

浦潮迎送朝还暮，匆匆燕来鸿去。北牖分茶，西窗剪烛，离合人生由数。狂朋怪侣。记筹酒句吟，几回凝伫。絮影蘋香，梦中犹是少年路。词华今度尚在，奈相如渐老，无计重赋。露底冰弦，梅边玉麈，留得风襟如故。情高万古。想脱剑呼樽，气吞寰宇。不管春山，子规啼夜苦。
齐天乐·蓟门寒食
作者：朱晞颜
朝代：元

青烟一夜传宫烛，朝来管弦都试。宝扇传歌，银瓶索酒，柳下骄骢曾系。怜红妩翠。任栲栳量珠，伴春俱醉。不道无情，花残春老顿容易。人生几何适意，甚前时风度，今番情味。楚褐凝尘，涛笺封泪，愁在断鸿声里。情丝恨绮。尽付与风檐，燕儿论理。不似流红，解随东去水。
龙隠岩
作者：朱晞颜
朝代：元
体裁：七言绝句

圣主龙飞已在天，洞中犹有老龙眠。便须吸尽西江水，霈作商霖大有年。
龙隠洞石壁玉立□门虚明目□江流□贯其中上□□□□如印泥然亦异矣暇日携家泛舟来游
作者：朱晞颜
朝代：元
体裁：七言律诗

翠壁峥嵘百仞雄，玉龙飞下水晶宫。禹门激浪纵三级，□□□云仅一弓。银阙交辉天不夜，全鳞倒影水浮空。卷怀霖雨沈潜久，会有惊雷□岁丰。
题钱德钧水村隐居图
作者：朱梓瑞
朝代：元
体裁：七言律诗

家住吴淞江水西，短垣矮屋绿阴齐。朝云树湿知山近，暮雨舟平觉岸低。骑犊看书閒自适，得鱼沽酒醉相携。从游尚记髫年日，白首芹边感旧题。
写韵轩
作者：朱梦炎
朝代：元
体裁：七言律诗

华籍仙班误泄机，何年谪降学书痴。晴窗泻露花堆案，午夜挥毫月满帷。绾得春风留凤带，画残秋水照蛾眉。从今了却人间事，一曲鸾箫跨虎吹。
写韵轩
作者：朱梦炎
朝代：元

掌籍江河误泄机，几年谪降学书痴。晴窗滴露花摇席，午夜挥毫月满帷。绾得春风留凤带，画残秋水照蛾眉。从今了却人间事，一曲鸾箫跨虎吹。
和颜子中韵
作者：朱梦炎
朝代：元
体裁：七言律诗

曾折蟾宫第一花，西风吹袂向天涯。班生万里空投笔，汉使三秋独泛槎。朔漠离愁成白发，南州乡梦起清笳。归来耻学梁江总，只傍青门学种瓜。
失鹤
作者：朱梦炎
朝代：元
体裁：七言律诗

翩翩老鹤逐飘风，暗度秋云几万重。辽海归来空有梦，鹅山去后更无踪。思从赤壁舟中见，恐向华亭月下逢。丹顶霜毛成怅望，不知何处更巢松。
舟次采石和聂原济韵
作者：朱梦炎
朝代：元
体裁：七言律诗

蛾眉亭下远帆开，春酒香浓琥珀杯。词客浪传鹦鹉赋，舟人遥指凤凰台。金陵王气千年在，银汉仙槎八月来。明日九门称献纳，五云多处限蓬莱。
访道者不遇
作者：朱梦炎
朝代：元
体裁：七言律诗

何处寻芝去未还，空留双鹤守玄关。残棋无主石枰静，旧药不舂云碓间。流水落花香冉冉，古坛春藓碧斑斑。寻君不遇空归去，看遍长松雨后山。
谢黄孔曼惠图书
作者：朱梦炎
朝代：元
体裁：七言律诗

寸玉方平史籀文，远烦持赠意殷勤。非因堕鹊磨砻出，应自雕虫篆刻分。自此姓名垂宇宙，惭无翰墨入风云。春明日启芸香笥，一度封题一记君。
送日本国僧
作者：朱梦炎
朝代：元
体裁：七言律诗

扶桑日本海东南，一统华夷圣化覃。杯汎鲸波三万里，经翻贝叶五千函。焚香晓礼黄金阙，杖锡时寻白石龛。佛法如天同广大，青山随处即瞿昙。
钱塘二首
作者：朱梦炎
朝代：元

万户烟销一镜空，水光山色画图中。琼楼燕子家家酒，锦浪桃花岸岸风。画舫舞衣回暮景，绣帘歌扇露春红。苏公堤上垂杨柳，尚想重来试玉骢。吴越山川胜概多，彩云楼观郁嵯峨。晴岚日照芙蓉影，细柳风生翡翠波。楚客移舟时见问，吴姬抱瑟肯相过。片帆明日江东去，尚忆樽前对酒歌。
钱塘二首·其一
作者：朱梦炎
朝代：元
体裁：七言律诗

万户烟销一镜空，水光山色画图中。琼楼燕子家家酒，锦浪桃花岸岸风。画舫舞衣回暮景，绣帘歌扇露春红。苏公堤上垂杨柳，尚想重来试玉骢。
钱塘二首·其二
作者：朱梦炎
朝代：元
体裁：七言律诗

吴越山川胜概多，彩云楼观郁嵯峨。晴岚日照芙蓉影，细柳风生翡翠波。楚客移舟时见问，吴姬抱瑟肯相过。片帆明日江东去，尚忆樽前对酒歌。
题张子正春雨鸣鸠图
作者：朱武
朝代：元
体裁：七言绝句

东风帘捲小红楼，三月梨花叫锦鸠。曾得玉人将凤管，隔花低按小梁州。
题破窗风雨图
作者：朱武
朝代：元
体裁：古风

牖隙不须捲，风雨欲何如。陋巷惭青琐，明窗夺绮疏。桐丝因自缓，尘网每为除。鸡鸣晨鼓后，萤聚夜灯初。书叶吹还乱，檐花落更疏。谁能甘阒寂，得得此中居。
成轩叶君舍梅林故家而三迁塍乐池头结庐退隐莳兰种莲栽菊插梅以取四时生香不断之意桂子兰孙又能继志述事诚可嘉尚敬步詹山高韵缮写呈似幸恕其率文炳载拜·其二
作者：朱讷山
朝代：元
体裁：七言绝句

幽香净植总堪誇，老圃秋容别一家。雪后清香今兴远，故林还有几株花。
满庭芳成轩叶君舍梅林故家而三迁塍乐池头结庐退隐莳兰种莲栽菊插梅以取四时生香不断之意桂子兰孙又能继志述事诚可嘉尚敬步詹山高韵缮写呈似幸恕其率文炳载拜·其一
作者：朱讷山
朝代：元
体裁：七言绝句

相传清白事非誇，翁季同心有几家。剩喜生香香不断，兰莲梅菊四时花。
太白山
作者：朱铎
朝代：元
体裁：五言绝句

终南列万山，孤巅入云里。雪花点翠屏，秋风吹不起。
题云林六君子图
作者：朽木居士
朝代：元

江头碧树动秋风，江上青山接远空。若向波心添钓艇，还须画我作渔翁。
上雷御史
作者：李两山
朝代：元
体裁：七言律诗

台上栖乌鹯晓寒，朱帘云静楚天宽。星芒摇动龙阿剑，霜气横陈豸角冠。苦透柏心风力劲，清临梅影雪痕乾。浑源闻有传家谱，夜露心香借易看。
元日
作者：李两山
朝代：元
体裁：七言律诗

笋班玉立五云阶，曾醉天家舞马杯。坐困庾楼分月久，明从尧殿带春来。洪钧暖入官桥柳，金鼎香传驿使梅。爆竹一声春梦晓，沉香亭畔牡丹开。
妙高亭
作者：李两山
朝代：元
体裁：七言律诗

危亭新构客持觞，雨浥阑千面面凉。烟外好山供水墨，风前老树奏笙簧。接天净绿秋江白，着地彤云晚稻黄。騕袅丝鞭归兴逸，水晶宫殿桂花香。
次韵单徒提夆
作者：李两山
朝代：元
体裁：七言律诗

百蛮冠带悉来庭，九虎临关万雉城。汉殿风驰十行诏，唐藩雷动众军声。海涵春育民膏泽，雨施云行天性情。听得老癃扶杖语，紫微垣畔泰阶平。
鬻孙谣
作者：李两山
朝代：元

白头老翁发垂领，牵孙与客摩孙顶。翁年八十死无恤，怜汝孩童困饥馑。去年虽旱犹禾熟，今年飞霜先杀菽。去年饥馑犹哺糜，今年饥馑无馀粟。客谢老翁将孙去，泪下如丝不能语。零丁老病惟一身，独卧茅檐夜深雨。梦回犹自误呼孙，县吏催租正打门。
怀醉愚翁
作者：李主敬
朝代：元

天地无秋风，白发何从生。由来豪杰士，有志竟何成。玄台一朝闭，窅窅不复明。惟馀松桂月，照彻古今情。死者不复生，知己难再得。所以伯牙琴，破之不自惜。落月转林坳，惊鹘堕如掷。入室聊就眠，蛩语闻四壁。
怀醉愚翁·其一
作者：李主敬
朝代：元

天地无秋风，白发何从生。由来豪杰士，有志竟何成。玄台一朝闭，窅窅不复明。惟馀松桂月，照彻古今情。
怀醉愚翁·其二
作者：李主敬
朝代：元

死者不复生，知己难再得。所以伯牙琴，破之不自惜。落月转林坳，惊鹘堕如掷。入室聊就眠，蛩语闻四壁。
送邵天常归山
作者：李之绍
朝代：元
体裁：七言律诗

抟风径拟九霄飞，志业谁知与愿违。虎豹关深书未达，鸡豚社远梦先归。香侵客路花方盛，绿满家山蕨正肥。去后且从闲处乐，徵书有日到柴扉。
元日大理
作者：李京
朝代：元

华马国里逢冬至，点苍山下见新年。饮冰嚼檗将谁诉，断梗飞蓬自可怜。洱水北来明似镜，神州东望远如天。明年此日知何处，醉撚寒梅一泫然。
出使云南留别都城诸公
作者：李京
朝代：元

苍龙双阙郁岧峣，曾侍鹓鸾趁早朝。往事已随尘衮衮，虚名赢得鬓萧萧。长林丰草空相忆，瘴雨蛮烟苦见招。借问都门门外柳？为谁留著最长条。
初到滇池
作者：李京
朝代：元

嫩寒初褪雨初晴，人逐东风马足轻。天际孤城烟外暗，云间双塔日边明。未谙习俗人争笑，乍听侏离我亦惊。珍重碧鸡山上月，相随万里更多情。
天镜阁
作者：李京
朝代：元

槛外千峰插海波，芙蓉双塔玉嵯峨。银山殿阁天中见，黑水帆樯镜里过。芳草沧洲春思晚，野云孤鹤客怀多。共谁一夜山堂月，洞口参差长薜萝。
滇池九日
作者：李京
朝代：元

今日真成我重九，谁言风俗怆吾真。可无白酒招佳客，尚赖黄花似故人。终老柴桑聊自便，三年瘴海未全贫。不须更上高城望，野树寒鸦恨更新。
点苍临眺
作者：李京
朝代：元

水绕青山山绕城，万家烟火一川明。鸟从云母屏中过，鱼在鲛人镜里行。翡翠罘罳笼海气，旃檀楼阁殷秋声。虎头妙墨龙眠手，百㡧生绡画不成。
越巂元日
作者：李京
朝代：元

鸡人唱罢晓沈沈，仙仗遥分翠殿深。三岛楼台龙虎气，五云丝竹凤鸾音。普天率土皆臣妾，航海梯山总照临。今日南荒瞻北阙，不胜惆怅泪沾襟。
过七星关
作者：李京
朝代：元

七星关上一回头，遥望乡关路阻修。欲倚云山攀北斗，不辞鞍马过南州。两厓斩壁连天起，一水漂花出洞流。闻道清时无瘴疠，行人经此不须愁。
过牂牁江
作者：李京
朝代：元

归欤何日是真归，惭愧山林与愿违。垂老八千馀里谪，回头四十九年非。穷边野水黄云渡，梦里田家白板扉。珍重沙禽频见下，也应知我久忘机。
金沙江
作者：李京
朝代：元

雨中夜过金沙江，五月渡泸即此地。两厓峻极若登天，下视此江如井里。三月头，九月尾，烟瘴拍天如雾起。我行适当六月末，王事役人安敢避。来从滇池至越巂，畏涂一千三百里。干戈浩荡豺虎穴，昼不遑宁夜无寐。忆昔先帝征南日，箪食壶浆竟臣妾。抚之以宽来以德，五十馀年为乐国。一朝贼臣肆胸臆，生事邀功作边隙。可怜三十七部民，鱼肉岂能分玉石。君不见南诏安危在一人，莫道今无赛典赤。
雪山
作者：李京
朝代：元

丽江雪山天下绝，积玉堆琼几千叠。足盘厚地背摩天，衡华真成两丘垤。平生爱作子长游，览胜探奇不少休。安得乘风陵绝顶，倒骑箕尾看神州。
茂钦至得德兆起居
作者：李仁
朝代：元
体裁：五言律诗

不见黄生久，天涯怨索居。椒兰怀楚客，冰雪断江鱼。白日登山屐，青春负郭庐。虞卿能发愤，会见早成书。
题铁网珊瑚图奉和黄鹤山樵赠范玉崖韵
作者：李仁
朝代：元
体裁：古风

黄鹤山人多意气，真是高亭老仙子。挥毫髣髴如有神，怪石嶙峋笔端起。琅玕玉树生云根，画图夺得江南春。迩来遨游东海上，持赠玉崖之高人。两翁相逢遂倾倒，醉里不知天地老。持竿共结沧洲期，一钓犹嫌六鳌小。
清平乐
作者：李仁山
朝代：元

瑶英轻洒。姑射飘仙驾。巧夺孤山能变化。夭娇飞来白下。绝怜玉骨清姿。不随红紫芳时。要识天然标格，竹篱茅舍横枝。
和西湖竹枝词
作者：李介石
朝代：元
体裁：词

春晖堂前挽郎衣，别郎问郎何日归。黄金台高倘回首，南高峰隐白云飞。
西湖竹枝词
作者：李介石
朝代：元

春晖堂上挽郎衣，别郎问郎何处归？黄金台高倘回首，南高峰顶白云飞。
西湖竹枝词
作者：李介石
朝代：元
体裁：词

春晖堂上挽郎衣，别郎问郎何日归？黄金台高倘回首，南高峰顶白云飞。
和吕佥宪诗
作者：李仙
朝代：元

凤舞龙盘势两雄，个中楼阁接晴空。朝飞画栋云初起，暮捲珠帘月自通。排闼四时山锁翠，绕城千古水流东。不须更问民淳伪，好恶同归草偃风。
送洪教授
作者：李仲公
朝代：元
体裁：七言律诗

忠宣盛泽馀孙子，分教如今住柳州。此心初不异孔孟，何俗莫可回商周。玉堂金马自兹始，九嶷三湘因得游。蛮客舟车过如织，安书时遣到蠙洲。
题吴间二齐老堂
作者：李仲公
朝代：元
体裁：古风

齐老齐老人齐老，多少世人齐不老。史家父母昔齐老，吴家父母今齐老。当年落笔山岳光，三百馀年归此堂。秋尘如烟隔精彩，白发眼明犹再拜。
夜夜曲
作者：李仲南
朝代：元

玉窗结怨歌幽独，弦绝鸾胶几时续。铜龙漏促春夜长，冷雨酸风乱心曲。閒薰翠被郁金香，拂拭绣枕屏山绿。飞飞乳燕归复迟，寂寞流苏帐前烛。
歌白苧
作者：李仲南
朝代：元

娇如花，美如玉，越溪女儿十五六。光风入帘睡初足，起画脩眉远山绿。飞香走红三月心，一声白苧千黄金。高堂客散灯火深，醉鬓斜钗夜沈沈。
九日登大理玉局山
作者：李伯强
朝代：元
体裁：七言律诗

海风吹晓上层台，玉局仙人安在哉。一带河山无限好，百年怀抱此时开。菊从雨后都开遍，雁到秋深不肯来。一曲浩歌归去晚，夕阳人影共徘徊。
越調·小桃紅磕瓜
作者：李伯瑜
朝代：元

木胎氈觀要柔和，用最軟的皮兒裹。手內無他煞難過，得來呵，普天下好淨也應難躲。兀的般砌末，守著個粉臉兒色末，諢廣笑聲多。
越调·小桃红磕瓜
作者：李伯瑜
朝代：元
体裁：曲

木胎毡观要柔和，用最软的皮儿裹。手内无他煞难过，得来呵，普天下好净也应难躲。兀的般砌末，守着个粉脸儿色末，诨广笑声多。
【双调】殿前欢·省悟
作者：李伯瞻
朝代：元

去来兮，黄花烂熳满东篱。田园成趣知闲贵，今是前非。失迷途尚可追，回
头易，好整理闲活计。团栾灯花，稚子山妻。
去来兮，黄鸡啄黍正秋肥。寻常老瓦盆边醉，不记东西。教山童替说知，权
休罪，老弟兄行都申意。今朝溷扰，来日回席。
去来兮，青山邀我怪来迟。从他傀儡棚中戏，举目扬眉。欠排场占几回，痴
儿辈，参不透其中意。止不过张公吃酒，李老如泥。
到闲中，闲中何必问穷通？杜鹃啼破南柯梦，往事成空。对青山酒一钟，琴
三弄，此乐和谁共？清风伴我，我伴清风。
驾扁舟，云帆百尺洞庭秋。黄柑万颗霜初透，绿蚁香浮，闲来饮数瓯，醉梦
醒时候，月色明如昼。白渡口，红蓼滩头。
好闲居，百年先过四旬余。浮生待足何时足，早赋归欤。莫遑遑盼仕途，忙
回步，休直待年华暮。功名未了，了后何如？
醉醺醺，无何乡里好潜身。闲愁心上消磨尽，烂熳天真。贤愚有几人？君休
问，亲曾见渔樵论。风流伯伦，憔悴灵均。
摸鱼儿·送侄谦甫出山
作者：李俊明
朝代：元

这光景能消几度。大都数十寒暑。结庐人在山深处，万壑千岩风雨。朝复暮。甚不管、堂堂背我青春去。高情自许。似野鹤孤云，江鸥远水，此兴有谁阻。功名事，休叹儒冠多误。韩颠彭蹶无数。一溪隔断桃源路。只有人家鸡黍。歌且舞。更不住、醉中时出烟霞语。暂来樵斧。贪看两争棋，人间不道，俯仰成今古。
满江红·咏雪
作者：李俊明
朝代：元

漠漠愁阴，银界晓、浩然一色。谁翦水、就中撩乱，燕山如席。天若有情天也老，高山底事头先白。甚教人、错恨五更风，花狼藉。寒欲退，刘义笔。深欲没，韦郎膝。问何如江上，孤舟蓑笠。君不见过门多恶客，等闲踏破琼瑶迹。便粗豪、下马坐人床，寻欢伯。
满江红·孟州长冯巨川诞日
作者：李俊明
朝代：元

解愠风来，天气爽、绿阴庭院。多少话、暂都分付，画梁双燕。明月欲随人意满，十分未惬？娥愿。但一年、一度寿觞时，身长健。玲珑曲，低低按。玻璃盏，深深劝。任春红、吹上桃花人面。簪履尽居弹铗下，烟岚休恨平嵩远。待试看、南极老人星，今朝见。
点绛唇·王怀州寿日戊戌十月一日
作者：李俊明
朝代：元

横＊将军，是他马上男儿事。河山表里。养就英雄气。衣锦归来，占尽人间贵。功名遂。神仙平地。学取留侯计。
瑞鹤仙·绵绵仙种李
作者：李俊明
朝代：元

绵绵仙种李。有大道家风，逍遥活计。长庚见苗裔。问如何谪在，落花浮世。曲生风味。为唤回、席上和气。被谁人说破，黄梁梦里，一场富贵。何济。不如归去，乐取闲身，登山临水。众人皆醉。笑独醒、泽畔憔悴。但从今管甚，云翻雨覆，暂教心上无事。且一杯尽後一杯，满百千岁
瑞鹤仙·锦堂寿日壬寅十一月十五
作者：李俊明
朝代：元

河东贤太守。使草木生光，太行增秀。功名落夜後。醉归来马上，气冲牛斗。一阳应候。看春光、先到细柳。笑坐中有客，侯轻万户，诗夸千首。依旧。桂花盈处，叶圆时，为君添寿。满堂饮酒。尽平生、倾盖素友。对水云乡里，真山面目，钱家夸甚锦绣。但年年岁岁相逢，似人耐久
谒金门·慰梅
作者：李俊明
朝代：元

夸独秀。动把春光泄漏。谁道江南无所有。一枝先入手。须是日将月就。那在风飘雨骤。直待豆秸灰落後。初尝山店酒。
谒金门·河南府同知高诚之寿
作者：李俊明
朝代：元

风渐力。水翦飞花狼藉。鼎沸笙歌催举白。玉堂金马客。欢动周人颂德。唤起洛阳春色。况值日南天道北。老人星拱极。
谒金门·赋梅
作者：李俊明
朝代：元

金的？。犹带枝头寒色。休道北人浑未识。自然梅有格。初见花时摘索。再见花时狼藉。诗句眼前拈不出。恼人楼上笛。
鹊桥仙·段侯寿日
作者：李俊明
朝代：元

题桥志气，沈碑勋业，不在著鞭人後。浮云富贵转头空，似一梦、南柯太守。辋川别墅，平泉小隐，此计地长天久。金章还肯换蓑衣，买陂塘
鹧鸪天·以上强村丛书本用汪鱼亭藏钞庄靖先
作者：李俊明
朝代：元

丧乱ｏ来少睡眠。ｏｏｏ榻又留连。那堪又下潇潇雨，可柰无秋薄薄田。ｏｏｏ，ｏ残年。眼前戈戟尚森然。得他真个风云手，不信人间有漏非汪藏钞本，乃别一钞本。查汪藏钞本无最後鹧鸪天两首，惟古监张氏研
一字百题示商君祥 其一 风
作者：李俊民
朝代：元
体裁：五言绝句

汝未闻天籁，簸扬箕有神。能清常侍暑，不动庾公尘。
一字百题示商君祥 其一百 砧
作者：李俊民
朝代：元
体裁：五言绝句

对影无情石，关心寄远衣。天涯镇长客，雁后不怀归。
一字百题示商君祥 其七 泉
作者：李俊民
朝代：元
体裁：五言绝句

滚滚势长往，泠泠味自清。拟将修水记，何况有诗情。
一字百题示商君祥 其七十 友
作者：李俊民
朝代：元
体裁：五言绝句

偶因势贵贱，乃见朋得丧。岁寒山阴雪，独有戴可访。
一字百题示商君祥 其七十一 身
作者：李俊民
朝代：元
体裁：五言绝句

黄卷平生志，青山见在缘。百年令已半，只合斗樽前。
一字百题示商君祥 其七十七 笑
作者：李俊民
朝代：元
体裁：五言绝句

和气须欢伯，开颜只孔方。世情如苦海，件件可鬨堂。
一字百题示商君祥 其七十三 行
作者：李俊民
朝代：元
体裁：五言绝句

水笑杯犹渡，山惊锡尚飞。垂垂瓶钵老，何处未来归。
一字百题示商君祥 其七十九 醉
作者：李俊民
朝代：元
体裁：五言绝句

爱此真珠滴，能于大道通。与君同举白，怜我独潮红。
一字百题示商君祥 其七十二 影
作者：李俊民
朝代：元
体裁：五言绝句

相对镜中真，相随月下人。我今未忘我，身外还见身。
一字百题示商君祥 其七十五 坐
作者：李俊民
朝代：元
体裁：五言绝句

一轩容膝安，半世行脚债。庞家老居士，举似无生话。
一字百题示商君祥 其七十八 吟
作者：李俊民
朝代：元
体裁：五言绝句

冥搜肠亦苦，只字得之难。作者有六义，惜哉坐一寒。
一字百题示商君祥 其七十六 卧
作者：李俊民
朝代：元
体裁：五言绝句

一室散天花，一榻飏茶烟。家风嗣阿谁，残月晓风禅。
一字百题示商君祥 其七十四 住
作者：李俊民
朝代：元
体裁：五言绝句

俗尚家灵运，谁堪社远公。空山云不出，愁杀渡溪风。
一字百题示商君祥 其三 云
作者：李俊民
朝代：元
体裁：五言绝句

旱魃将为虐，从龙便出山。人间三尺雨，命罢早知还。
一字百题示商君祥 其三十 鱼
作者：李俊民
朝代：元
体裁：五言绝句

华亭载月舡，长安遮日手。一网腥城市，吾于尔何有。
一字百题示商君祥 其三十 鱼
作者：李俊民
朝代：元

华亭载月船，长安遮日手。一网腥城市，吾于尔何有。
一字百题示商君祥 其三十一 蟹
作者：李俊民
朝代：元
体裁：五言绝句

食必视本草，贵在精物理。蔡侯何卤莽，几为勤学死。
一字百题示商君祥 其三十七 医
作者：李俊民
朝代：元
体裁：五言绝句

愈风陈有檄，止疟杜能诗。虽然医者意，何意亦何医。
一字百题示商君祥 其三十三 僧
作者：李俊民
朝代：元
体裁：五言绝句

貌与松俱瘦，心将絮共沾。一庵空寂地，香火读楞严。
一字百题示商君祥 其三十九 渔
作者：李俊民
朝代：元
体裁：五言绝句

一声歌欸乃，万顷国烟波。鳌蟹中间醉，蓑衣拜浪婆。
一字百题示商君祥 其三十二 儒
作者：李俊民
朝代：元
体裁：五言绝句

秦坑秦即孤，鲁戏鲁寻削。伊谁蹈前轨，可谓束高阁。
一字百题示商君祥 其三十五 仙
作者：李俊民
朝代：元
体裁：五言绝句

千载辽东鹤，双飞叶县凫。应怜尘世里，无地著臞儒。
一字百题示商君祥 其三十八 卜
作者：李俊民
朝代：元
体裁：五言绝句

弃置复弃置，其然岂其然。百钱聊为我，更看小行年。
一字百题示商君祥 其三十六 禅
作者：李俊民
朝代：元
体裁：五言绝句

见桃浑不悟，对柏未尝参。虎啸龙吟子，风雷振一龛。
一字百题示商君祥 其三十四 道
作者：李俊民
朝代：元
体裁：五言绝句

自知身是患，常谓道无名。欲作闲中友，随缘论养生。
一字百题示商君祥 其九 春
作者：李俊民
朝代：元
体裁：五言绝句

来莫怨春迟，去莫怨春忙。春不随人老，谁教汝断肠。
一字百题示商君祥 其九十 话
作者：李俊民
朝代：元
体裁：五言绝句

万事就庾谈，一心对芝宇。不思炊作麋，但见风生麈。
一字百题示商君祥 其九十一 浴
作者：李俊民
朝代：元
体裁：五言绝句

子春恐事败，佟之坐水淫。二者过不及，何如我洗心。
一字百题示商君祥 其九十七 织
作者：李俊民
朝代：元
体裁：五言绝句

泛槎惊误客，折齿笑狂邻。不作回文字，愁嫌愁杀人。
一字百题示商君祥 其九十三 别
作者：李俊民
朝代：元
体裁：五言绝句

更尽一杯酒，出门行路难。送君过南浦，忍泪凭栏干。
一字百题示商君祥 其九十九 炊
作者：李俊民
朝代：元
体裁：五言绝句

旅食寄天涯，愁如桂玉何。莫忘生处乐，听取扊扅歌。
一字百题示商君祥 其九十二 归
作者：李俊民
朝代：元
体裁：五言绝句

世路虽多梗，吾生岂系匏。西风倦飞翼，乐在一枝巢。
一字百题示商君祥 其九十五 忍
作者：李俊民
朝代：元
体裁：五言绝句

气留脐可煖，唾使面自乾。无怨亦无恶，此腹如此宽。
一字百题示商君祥 其九十八 舂
作者：李俊民
朝代：元
体裁：五言绝句

断木才脱粟，湿薪空爆竹。朝餐动及午，柰此雷鸣腹。
一字百题示商君祥 其九十六 蚕
作者：李俊民
朝代：元
体裁：五言绝句

蚕月始条桑，悤悤妇姑忙。天寒授衣节，妇姑无完裳。
一字百题示商君祥 其九十四 愁
作者：李俊民
朝代：元
体裁：五言绝句

解使回肠断，能催两鬓秋。天涯未归客，容易上眉头。
一字百题示商君祥 其二 月
作者：李俊民
朝代：元
体裁：五言绝句

过圆旁死魄，过缺哉生明。尚赖玉斧手，再修然后成。
一字百题示商君祥 其二十 松
作者：李俊民
朝代：元
体裁：五言绝句

郁郁愁无地，青青独有心。疑从大夫后，倾盖到如今。
一字百题示商君祥 其二十一 竹
作者：李俊民
朝代：元
体裁：五言绝句

潇洒能医俗，檀栾看上番。我宁负此腹，忍使箨龙冤。
一字百题示商君祥 其二十七 蜂
作者：李俊民
朝代：元
体裁：五言绝句

弄晴沾落絮，带雨护园花。有课常输蜜，无春不到衙。
一字百题示商君祥 其二十三 燕
作者：李俊民
朝代：元
体裁：五言绝句

社后来何暮，梁閒话颇多。巢泥愁未稳，无面见淘河。
一字百题示商君祥 其二十九 龟
作者：李俊民
朝代：元
体裁：五言绝句

汝壳将自遮，汝肠还自刳。可怜一底板，虽智不如愚。
一字百题示商君祥 其二十二 草
作者：李俊民
朝代：元
体裁：五言绝句

日没露易湿，日出露易晞。人生大都几，王孙胡不归。
一字百题示商君祥 其二十五 鸥
作者：李俊民
朝代：元
体裁：五言绝句

江静烟笼雪，天晴水浴衣。渔歌惊不起，物外两忘机。
一字百题示商君祥 其二十八 蝶
作者：李俊民
朝代：元
体裁：五言绝句

元从生处乐，肯向死前休。花底人閒世，如何不梦周。
一字百题示商君祥 其二十六 鹤
作者：李俊民
朝代：元
体裁：五言绝句

去家丁令威，化身徐佐卿。不恋乘轩宠，九皋堪一鸣。
一字百题示商君祥 其二十四 雁
作者：李俊民
朝代：元
体裁：五言绝句

俄见天边字，徒销客里魂。一书言不尽，为我叙寒温。
一字百题示商君祥 其五 雪
作者：李俊民
朝代：元
体裁：五言绝句

细看花是雨，将见麦宜秋。度腊无三白，梁园谁与游。
一字百题示商君祥 其五十 纸
作者：李俊民
朝代：元
体裁：五言绝句

慇勤翰林主，挥埽惊风雨。滴滴是玄珠，点破先生楮。
一字百题示商君祥 其五十一 砚
作者：李俊民
朝代：元
体裁：五言绝句

端溪温润石，价重百车渠。一滴玄潭水，蝇头万卷书。
一字百题示商君祥 其五十七 茶
作者：李俊民
朝代：元
体裁：五言绝句

人多愁水厄，若个有诗情。灵草还知我，平生事不平。
一字百题示商君祥 其五十三 琴
作者：李俊民
朝代：元
体裁：五言绝句

阴壑鸣松籁，空岩响石泉。此声并此意，谁得寄徽弦。
一字百题示商君祥 其五十九 学
作者：李俊民
朝代：元
体裁：五言绝句

邑化弦歌地，邻渐俎豆风。二三言志子，六七咏归童。
一字百题示商君祥 其五十二 画
作者：李俊民
朝代：元
体裁：五言绝句

有意皆堪谱，无言总是诗。潭潭居相府，此誉不妨驰。
一字百题示商君祥 其五十五 剑
作者：李俊民
朝代：元
体裁：五言绝句

带牛移汉俗，匣刃出酆城。安得治复古，器农不器兵。
一字百题示商君祥 其五十八 师
作者：李俊民
朝代：元
体裁：五言绝句

绛帐风流远，青襟礼貌骄。定须防射羿，何必问嘲韶。
一字百题示商君祥 其五十六 香
作者：李俊民
朝代：元
体裁：五言绝句

小炷博山鼎，半残心字灰。游蜂何处客，应为百花来。
一字百题示商君祥 其五十四 棋
作者：李俊民
朝代：元
体裁：五言绝句

纵横连井地，明暗列星图。两角触蛮战，一家瓜葛无。
一字百题示商君祥 其八 尘
作者：李俊民
朝代：元
体裁：五言绝句

不忧悬榻室，可柰污人风。踏破青鞋底，犹疑是软红。
一字百题示商君祥 其八十 醒
作者：李俊民
朝代：元
体裁：五言绝句

暂出陶陶境，那禁种种愁。举觞邀明月，却带醉乡侯。
一字百题示商君祥 其八十一 饮
作者：李俊民
朝代：元
体裁：五言绝句

竹叶杯中醁，金钗坐上春。浅斟低唱境，犹道是粗人。
一字百题示商君祥 其八十七 傲
作者：李俊民
朝代：元
体裁：五言绝句

王公轻以道，富贵骄以志。我见高尚人，盖有高尚事。
一字百题示商君祥 其八十三 睡
作者：李俊民
朝代：元
体裁：五言绝句

客随陶令遣，斋甚太常严。傥或非黄奶，那知此黑甜。
一字百题示商君祥 其八十九 懒
作者：李俊民
朝代：元
体裁：五言绝句

交有书堪绝，师何记可嘲。不僧亦不俗，似痴还似高。
一字百题示商君祥 其八十二 舞
作者：李俊民
朝代：元
体裁：五言绝句

野鹤闻琴态，孤鸾对镜妍。为君小垂手，无地可回旋。
一字百题示商君祥 其八十五 歌
作者：李俊民
朝代：元
体裁：五言绝句

大音声自希，赏音人亦寡。宁可逆汝耳，不可废作者。
一字百题示商君祥 其八十八 闲
作者：李俊民
朝代：元
体裁：五言绝句

太傅悬车里，仙家避世壶。老妻为纸局，坐隐是功夫。
一字百题示商君祥 其八十六 啸
作者：李俊民
朝代：元
体裁：五言绝句

成瑨风生坐，孙登月满台。东皋今寂寞，元亮早归来。
一字百题示商君祥 其八十四 梦
作者：李俊民
朝代：元
体裁：五言绝句

物外日月忙，人閒忧患长。休谈梦中梦，万古一黄粱。
一字百题示商君祥 其六 山
作者：李俊民
朝代：元
体裁：五言绝句

功名双鬓雪，心事数重山。山下人家好，终朝爽气閒。
一字百题示商君祥 其六十 仕
作者：李俊民
朝代：元
体裁：五言绝句

虽有乘桴意，能忘出昼情。一官百僚底，是亦道之行。
一字百题示商君祥 其六十一 富
作者：李俊民
朝代：元
体裁：五言绝句

狼籍胡椒斛，破散堆钱屋。不见贪者愚，求荣是求辱。
一字百题示商君祥 其六十七 寿
作者：李俊民
朝代：元
体裁：五言绝句

灰如恋阙心，雪似穷经首。问年今几何，看饮屠酥酒。
一字百题示商君祥 其六十三 贫
作者：李俊民
朝代：元
体裁：五言绝句

书生禄有籍，造物费亦省。颜回一箪食，不得尽晚景。
一字百题示商君祥 其六十九 名
作者：李俊民
朝代：元
体裁：五言绝句

求为天下士，所望不亦厚。得少失有馀，何况在身后。
一字百题示商君祥 其六十二 贵
作者：李俊民
朝代：元
体裁：五言绝句

鸱得腐鼠吓，犬笑狡兔死。唾手功名场，不知忧患始。
一字百题示商君祥 其六十二 贵
作者：李俊民
朝代：元

鸱得腐鼠嚇，犬笑狡兔死。唾手功名场，不知忧患始。
一字百题示商君祥 其六十五 智
作者：李俊民
朝代：元
体裁：五言绝句

乐在知几早，忧因见道迟。遥怜鲍庄子，人笑不如葵。
一字百题示商君祥 其六十八 老
作者：李俊民
朝代：元
体裁：五言绝句

尊年乡饮礼，击壤太平歌。甲子君休问，光阴得最多。
一字百题示商君祥 其六十六 愚
作者：李俊民
朝代：元
体裁：五言绝句

膏以明自煎，薰以香自薪。善哉柳侯意，一字辱溪神。
一字百题示商君祥 其六十四 隐
作者：李俊民
朝代：元
体裁：五言绝句

孔负二宜去，嵇知七不堪。青山休老地，佳处是终南。
一字百题示商君祥 其十 暑
作者：李俊民
朝代：元
体裁：五言绝句

人间三伏暑，海内一薰风。独咏微凉句，公权似不公。
一字百题示商君祥 其十一 寒
作者：李俊民
朝代：元
体裁：五言绝句

广厦千万閒，吾庐弊独寒。犹将折弦琴，欲和薰风弹。
一字百题示商君祥 其十七 莲
作者：李俊民
朝代：元
体裁：五言绝句

碧因圆更展，红向老犹妆。镜里风流在，人言似六郎。
一字百题示商君祥 其十三 夜
作者：李俊民
朝代：元
体裁：五言绝句

令乎日之夕，政乎日之朝。一尊待君子，风雨会良宵。
一字百题示商君祥 其十九 梅
作者：李俊民
朝代：元
体裁：五言绝句

未报江南信，先开雪里村。要看花上月，立马待黄昏。
一字百题示商君祥 其十二 昼
作者：李俊民
朝代：元
体裁：五言绝句

冬之日何速，夏之日何迟。山中无历日，迟速两不知。
一字百题示商君祥 其十五 阴
作者：李俊民
朝代：元
体裁：五言绝句

朝见白云纵，暮见白云横。不作及时雨，何为点太清。
一字百题示商君祥 其十八 菊
作者：李俊民
朝代：元
体裁：五言绝句

色笑秋光淡，香嫌酒力悭。东篱在何处，客里见南山。
一字百题示商君祥 其十六 花
作者：李俊民
朝代：元
体裁：五言绝句

惜花不论命，看花须努力。能得几时好，狂风妒春国。
一字百题示商君祥 其十四 晴
作者：李俊民
朝代：元
体裁：五言绝句

展尽舒长景，销残片段云。区区负暄子，炙背不忘君。
一字百题示商君祥 其四 雨
作者：李俊民
朝代：元
体裁：五言绝句

晚有来苏意，忧深望岁人。一犁虽美满，犹恨不当春。
一字百题示商君祥 其四十 樵
作者：李俊民
朝代：元
体裁：五言绝句

云外山将遍，人閒日易斜。不知棋换世，柯烂未还家。
一字百题示商君祥 其四十一 客
作者：李俊民
朝代：元
体裁：五言绝句

渺渺亡羊路，悠悠化鹤身。人閒同逆旅，谁主复谁宾。
一字百题示商君祥 其四十七 书
作者：李俊民
朝代：元
体裁：五言绝句

入室五千卷，插架三万轴。何似晒书人，坦此便便腹。
一字百题示商君祥 其四十三 牧
作者：李俊民
朝代：元
体裁：五言绝句

蓑底因缘曲，腰閒觳觫鞭。月明归去晚，想见葛洪川。
一字百题示商君祥 其四十九 墨
作者：李俊民
朝代：元
体裁：五言绝句

松閒老潘谷，何处得玄圭。速置蔷薇露，诗仙醉欲题。
一字百题示商君祥 其四十二 农
作者：李俊民
朝代：元
体裁：五言绝句

卖剑田园计，温家种树书。新年无罪岁，事事有乘除。
一字百题示商君祥 其四十五 猎
作者：李俊民
朝代：元
体裁：五言绝句

终日无获禽，古人猎在德。非德为禽荒，猎食吾不食。
一字百题示商君祥 其四十八 笔
作者：李俊民
朝代：元
体裁：五言绝句

不见中书君，不闻老成人。为君作佳传，继者皆尖新。
一字百题示商君祥 其四十六 诗
作者：李俊民
朝代：元
体裁：五言绝句

裁作牛腰束，愁于饭颗山。近觉故步窘，十债九不还。
一字百题示商君祥 其四十四 射
作者：李俊民
朝代：元
体裁：五言绝句

手撚金仆姑，身出矍相圃。不穿百步杨，志在猖狂虏。
一字百题示商君祥·风
作者：李俊民
朝代：元

汝未闻天籁，簸扬箕有神。能清常侍暑，不动庾公尘。过圆旁死魄，过缺哉生明。尚赖玉斧手，再修然后成。旱魃将为虐，从龙便出山。人间三尺雨，命罢早知还。晚有来苏意，忧深望岁人。一犁虽美满，犹恨不当春。细看花是雨，将见麦宜秋。度腊无三白，梁园谁与游。功名双鬓雪，心事数重山。山下人家好，终朝爽气閒。滚滚势长往，泠泠味自清。拟将修水记，何况有诗情。不忧悬榻室，可柰污人风。踏破青鞋底，犹疑是软红。来莫怨春迟，去莫怨春忙。春不随人老，谁教汝断肠。人间三伏暑，海内一薰风。独咏微凉句，公权似不公。广厦千万閒，吾庐弊独寒。犹将折弦琴，欲和薰风弹。冬之日何速，夏之日何迟。山中无历日，迟速两不知。令乎日之夕，政乎日之朝。一尊待君子，风雨会良宵。展尽舒长景，销残片段云。区区负暄子，炙背不忘君。朝见白云纵，暮见白云横。不作及时雨，何为点太清。惜花不论命，看花须努力。能得几时好，狂风妒春国。碧因圆更展，红向老犹妆。镜里风流在，人言似六郎。色笑秋光淡，香嫌酒力悭。东篱在何处，客里见南山。未报江南信，先开雪里村。要看花上月，立马待黄昏。郁郁愁无地，青青独有心。疑从大夫后，倾盖到如今。潇洒能医俗，檀栾看上番。我宁负此腹，忍使箨龙冤。日没露易湿，日出露易晞。人生大都几，王孙胡不归。社后来何暮，梁閒话颇多。巢泥愁未稳，无面见淘河。俄见天边字，徒销客里魂。一书言不尽，为我叙寒温。江静烟笼雪，天晴水浴衣。渔歌惊不起，物外两忘机。去家丁令威，化身徐佐卿。不恋乘轩宠，九皋堪一鸣。弄晴沾落絮，带雨护园花。有课常输蜜，无春不到衙。元从生处乐，肯向死前休。花底人閒世，如何不梦周。汝壳将自遮，汝肠还自刳。可怜一底板，虽智不如愚。华亭载月船，长安遮日手。一网腥城市，吾于尔何有。食必视本草，贵在精物理。蔡侯何卤莽，几为勤学死。秦坑秦即孤，鲁戏鲁寻削。伊谁蹈前轨，可谓束高阁。貌与松俱瘦，心将絮共沾。一庵空寂地，香火读楞严。自知身是患，常谓道无名。欲作闲中友，随缘论养生。千载辽东鹤，双飞叶县凫。应怜尘世里，无地著臞儒。见桃浑不悟，对柏未尝参。虎啸龙吟子，风雷振一龛。愈风陈有檄，止疟杜能诗。虽然医者意，何意亦何医。弃置复弃置，其然岂其然。百钱聊为我，更看小行年。一声歌欸乃，万顷国烟波。鳌蟹中间醉，蓑衣拜浪婆。云外山将遍，人閒日易斜。不知棋换世，柯烂未还家。渺渺亡羊路，悠悠化鹤身。人閒同逆旅，谁主复谁宾。卖剑田园计，温家种树书。新年无罪岁，事事有乘除。蓑底因缘曲，腰閒觳觫鞭。月明归去晚，想见葛洪川。手撚金仆姑，身出矍相圃。不穿百步杨，志在猖狂虏。终日无获禽，古人猎在德。非德为禽荒，猎食吾不食。裁作牛腰束，愁于饭颗山。近觉故步窘，十债九不还。入室五千卷，插架三万轴。何似晒书人，坦此便便腹。不见中书君，不闻老成人。为君作佳传，继者皆尖新。松閒老潘谷，何处得玄圭。速置蔷薇露，诗仙醉欲题。慇勤翰林主，挥埽惊风雨。滴滴是玄珠，点破先生楮。端溪温润石，价重百车渠。一滴玄潭水，蝇头万卷书。有意皆堪谱，无言总是诗。潭潭居相府，此誉不妨驰。阴壑鸣松籁，空岩响石泉。此声并此意，谁得寄徽弦。纵横连井地，明暗列星图。两角触蛮战，一家瓜葛无。带牛移汉俗，匣刃出酆城。安得治复古，器农不器兵。小炷博山鼎，半残心字灰。游蜂何处客，应为百花来。人多愁水厄，若个有诗情。灵草还知我，平生事不平。绛帐风流远，青襟礼貌骄。定须防射羿，何必问嘲韶。邑化弦歌地，邻渐俎豆风。二三言志子，六七咏归童。虽有乘桴意，能忘出昼情。一官百僚底，是亦道之行。狼籍胡椒斛，破散堆钱屋。不见贪者愚，求荣是求辱。鸱得腐鼠嚇，犬笑狡兔死。唾手功名场，不知忧患始。书生禄有籍，造物费亦省。颜回一箪食，不得尽晚景。孔负二宜去，嵇知七不堪。青山休老地，佳处是终南。乐在知几早，忧因见道迟。遥怜鲍庄子，人笑不如葵。膏以明自煎，薰以香自薪。善哉柳侯意，一字辱溪神。灰如恋阙心，雪似穷经首。问年今几何，看饮屠酥酒。尊年乡饮礼，击壤太平歌。甲子君休问，光阴得最多。求为天下士，所望不亦厚。得少失有馀，何况在身后。偶因势贵贱，乃见朋得丧。岁寒山阴雪，独有戴可访。黄卷平生志，青山见在缘。百年令已半，只合斗樽前。相对镜中真，相随月下人。我今未忘我，身外还见身。水笑杯犹渡，山惊锡尚飞。垂垂瓶钵老，何处未来归。俗尚家灵运，谁堪社远公。空山云不出，愁杀渡溪风。一轩容膝安，半世行脚债。庞家老居士，举似无生话。一室散天花，一榻飏茶烟。家风嗣阿谁，残月晓风禅。和气须欢伯，开颜只孔方。世情如苦海，件件可鬨堂。冥搜肠亦苦，只字得之难。作者有六义，惜哉坐一寒。爱此真珠滴，能于大道通。与君同举白，怜我独潮红。暂出陶陶境，那禁种种愁。举觞邀明月，却带醉乡侯。竹叶杯中醁，金钗坐上春。浅斟低唱境，犹道是粗人。野鹤闻琴态，孤鸾对镜妍。为君小垂手，无地可回旋。客随陶令遣，斋甚太常严。傥或非黄奶，那知此黑甜。物外日月忙，人閒忧患长。休谈梦中梦，万古一黄粱。大音声自希，赏音人亦寡。宁可逆汝耳，不可废作者。成瑨风生坐，孙登月满台。东皋今寂寞，元亮早归来。王公轻以道，富贵骄以志。我见高尚人，盖有高尚事。太傅悬车里，仙家避世壶。老妻为纸局，坐隐是功夫。交有书堪绝，师何记可嘲。不僧亦不俗，似痴还似高。万事就庾谈，一心对芝宇。不思炊作麋，但见风生麈。子春恐事败，佟之坐水淫。二者过不及，何如我洗心。世路虽多梗，吾生岂系匏。西风倦飞翼，乐在一枝巢。更尽一杯酒，出门行路难。送君过南浦，忍泪凭栏干。解使回肠断，能催两鬓秋。天涯未归客，容易上眉头。气留脐可煖，唾使面自乾。无怨亦无恶，此腹如此宽。蚕月始条桑，悤悤妇姑忙。天寒授衣节，妇姑无完裳。泛槎惊误客，折齿笑狂邻。不作回文字，愁嫌愁杀人。断木才脱粟，湿薪空爆竹。朝餐动及午，柰此雷鸣腹。旅食寄天涯，愁如桂玉何。莫忘生处乐，听取扊扅歌。对影无情石，关心寄远衣。天涯镇长客，雁后不怀归。
七夕
作者：李俊民
朝代：元
体裁：七言绝句

云汉双星聚散频，一年一度事还新。民閒送巧浑闲事，不见长生殿里人。
三害图
作者：李俊民
朝代：元

慷慨平西气不衰，勇于三害欲除时。流芳已入忠臣传，何处人閒更有诗。挟矢操弓短后衣，扬扬意气似男儿。欲凭一怒除民害，可惜为人自不知。
三害图·其一
作者：李俊民
朝代：元
体裁：七言绝句

慷慨平西气不衰，勇于三害欲除时。流芳已入忠臣传，何处人閒更有诗。
三害图·其二
作者：李俊民
朝代：元
体裁：七言绝句

挟矢操弓短后衣，扬扬意气似男儿。欲凭一怒除民害，可惜为人自不知。
上九里谷与济之君祥仲宽李德方朱寿之姚子昂
作者：李俊民
朝代：元
体裁：古风

太行巍巍形势尊，造物设险雄中原。巨灵一朝擘石裂，连峰忽断开山门。侵云直上几千尺，挂壁一径愁攀援。十步回头五步坐，慄慄汗出如浆翻。清风掖至最高顶，下视寰海尘埃昏。天坛咫尺若有待，顾我不往惭食言。世间好处岂不爱，脚力虽尽心常存。为君试写远游兴，夜半月出清吟魂。
上长平寄杨成之
作者：李俊民
朝代：元
体裁：五言律诗

衰迟长在外，矍铄愧征鞍。世路惊心恶，天风刮面寒。迢迢人渐远，冉冉岁将残。今夜梅稍月，同谁共倚栏。
上陶固岭
作者：李俊民
朝代：元
体裁：七言绝句

悤悤出郭晓风寒，一片云收爽气山。上尽坡陀试回首，人家住在翠微閒。
下太行
作者：李俊民
朝代：元
体裁：七言绝句

山中日日伴云閒，不见閒云只见山。君去试从山下望，青山却在白云间。
下鳌背
作者：李俊民
朝代：元
体裁：七言律诗

浮云踪迹去留难，谷谤岩嘲勒我还。毕竟一身无著处，大都百计不如闲。无多伎俩三休外，是亦风流二老閒。昨日主人今日客，回头山色若为颜。
不寐
作者：李俊民
朝代：元
体裁：七言绝句

露下中庭鹤睡惊，娟娟缺月照窗明。夜深读罢床头易，纸帐梅花梦不成。
与奉仙观道士元明道
作者：李俊民
朝代：元
体裁：七言绝句

野鹤飘飘性自高，徘徊尘世岂难抛。栖真旧隐无多地，何处仙山不可巢。
东山道中
作者：李俊民
朝代：元
体裁：七言绝句

采遍山城草木芽，百年老树尽枯槎。眼前多少闲田地，雨后春耕有几家。
东郊行
作者：李俊民
朝代：元
体裁：五言绝句

四海尚干戈，几人知稼穑。青青原上麦，忍放征马食。
中秋
作者：李俊民
朝代：元
体裁：六言诗

三百六旬岁周，一十二度月圆。试问姮娥甲子，和闰到今几年。
中秋
作者：李俊民
朝代：元

露下天街一气凉，月明不复被云妨。正当金帝行秋令，疑是银河洗夜光。鲛室影寒珠有泪，蟾宫风散桂飘香。席间醉客忙归去，独共三人尽此觞。共对青天好举觞，从前三五是寻常。一年佳节秋将半，万里清辉夜未央。才向缺时舒窈窕，欲从盈后敛光芒。姮娥曾得长生药，我欲停杯问此方。
中秋·其一
作者：李俊民
朝代：元
体裁：七言律诗

露下天街一气凉，月明不复被云妨。正当金帝行秋令，疑是银河洗夜光。鲛室影寒珠有泪，蟾宫风散桂飘香。席间醉客忙归去，独共三人尽此觞。
中秋·其二
作者：李俊民
朝代：元
体裁：七言律诗

共对青天好举觞，从前三五是寻常。一年佳节秋将半，万里清辉夜未央。才向缺时舒窈窕，欲从盈后敛光芒。姮娥曾得长生药，我欲停杯问此方。
中秋夜梦
作者：李俊民
朝代：元
体裁：七言绝句

征衣不用赠春罗，试听尊前一曲歌。为问从来云雨事，如何偏向梦中多。
中秋对月
作者：李俊民
朝代：元
体裁：五言律诗

云山怀素隐，秋兴暂来归。月与人同醉，星随客渐稀。入河蟾不没，绕树鹊何依。浩气凝光界，瑶台梦欲飞。
临清台
作者：李俊民
朝代：元

忽惊平地一声雷，烁烁骄阳气欲回。安得霶？片时雨，临清台是望云台。登山兴尽早宜归，况是东风送客时。只有临清台下水，怪人来此不留诗。
临清台·其一
作者：李俊民
朝代：元

忽惊平地一声雷，烁烁骄阳气欲回。安得霶？片时雨，临清台是望云台。
临清台·其一
作者：李俊民
朝代：元
体裁：七言绝句

忽惊平地一声雷，烁烁骄阳气欲回。安得霶�片时雨，临清台是望云台。
临清台·其一
作者：李俊民
朝代：元
体裁：七言绝句

忽惊平地一声雷，烁烁骄阳气欲回。安得霶𩃱片时雨，临清台是望云台。
临清台·其二
作者：李俊民
朝代：元
体裁：七言绝句

登山兴尽早宜归，况是东风送客时。只有临清台下水，怪人来此不留诗。
为刘益之营中上王怀州
作者：李俊民
朝代：元

自分毛锥不入时，如今尤恨埽门迟。徒劳魏氏贪鸡肋，却笑虞人望羖皮。未有赤心相待处，柰何白发是归期。傥令扶病还桑梓，横草难忘报所知。毡帐连云逐日移，胡笳月底不胜悲。中原为患有骄子，造物戏人如小儿。冯铗纵弹无便去，晏骖未解有谁知。天涯回首消魂处，故国霜前雁过时。
为刘益之营中上王怀州·其一
作者：李俊民
朝代：元
体裁：七言律诗

自分毛锥不入时，如今尤恨埽门迟。徒劳魏氏贪鸡肋，却笑虞人望羖皮。未有赤心相待处，柰何白发是归期。傥令扶病还桑梓，横草难忘报所知。
为刘益之营中上王怀州·其二
作者：李俊民
朝代：元
体裁：七言律诗

毡帐连云逐日移，胡笳月底不胜悲。中原为患有骄子，造物戏人如小儿。冯铗纵弹无便去，晏骖未解有谁知。天涯回首消魂处，故国霜前雁过时。
乙亥过河
作者：李俊民
朝代：元
体裁：五言律诗

一身长道路，四海尚风尘。昔作依刘客，今为去鲁人。渡河年在亥，乞酒岁非申。别后山中友，相逢话又新。
乙未冬至
作者：李俊民
朝代：元
体裁：五言律诗

已应黄宫律，初生复卦阳。道随天在北，愁与日俱长。节物惊时换，年光有底忙。浮云多变态，试与问何祥。
九日下山
作者：李俊民
朝代：元
体裁：五言律诗

宰肉陈平社，折腰元亮乡。车无门外辙，菊与径皆荒。所恨国难守，若为家不忘。天威寒气逼，急急下山阳。
九日济之君祥仲宽子昂携酒于汉臣书斋小酌已而乘兴与众老人会于城西马氏东篱谈笑尽醉扺暮而归为赋此以纪一时之胜事
作者：李俊民
朝代：元
体裁：七言律诗

相扶醉袖出西城，翠展秋山一望晴。坐上孟嘉嘲未解，篱边陶令话多情。酒犹强饮狂时药，菊莫寻餐落后英。兴尽归来天色暮，老人星散月还生。
九日答朱寿之
作者：李俊民
朝代：元
体裁：五言绝句

与客登高处，节物伤迟暮。不见白衣来，三复秋风句。
九里谷
作者：李俊民
朝代：元
体裁：五言律诗

九曲羊肠路，千层剑戟山。行钩藤蔓刺，坐印石花斑。树发三春暮，云归万壑闲。相陪林下屐，虽倦不知还。
书壁
作者：李俊民
朝代：元
体裁：五言绝句

世事纷纷变，人生种种愁。行年三十九，得岁又平头。
乱后寄兄
作者：李俊民
朝代：元

长剑何人倚太行，毡裘入市似驱羊。怒降白起不仁赵，死守裴侯无负唐。可柰昆炎焚玉石，更堪蜀险化豺狼。紫荆犹是阶前树，风雨何时复对床。万井中原半犬羊，纵横大剑与长枪。昼烽夜火岂虚日，左触右蛮皆战场。丁鹤未归辽已冢，杜鹃犹在蜀堪王。此生不识连昌乐，目送孤鸿空断肠。
乱后寄兄·其一
作者：李俊民
朝代：元
体裁：七言律诗

长剑何人倚太行，毡裘入市似驱羊。怒降白起不仁赵，死守裴侯无负唐。可柰昆炎焚玉石，更堪蜀险化豺狼。紫荆犹是阶前树，风雨何时复对床。
乱后寄兄·其二
作者：李俊民
朝代：元
体裁：七言律诗

万井中原半犬羊，纵横大剑与长枪。昼烽夜火岂虚日，左触右蛮皆战场。丁鹤未归辽已冢，杜鹃犹在蜀堪王。此生不识连昌乐，目送孤鸿空断肠。
五哥生日
作者：李俊民
朝代：元
体裁：五言律诗

落落青云器，天然骨骼奇。自从怀橘后，每恨学书迟。同乐怜荆树，相煎笑豆萁。气豪常自许，跃马是男儿。
五舍人生朝
作者：李俊民
朝代：元
体裁：七言律诗

积德高门庆有馀，隔年记得掌中珠。清新月窟两枝桂，俊逸渥洼千里驹。戏自老成看蜡凤，志从小异见樗蒲。一朝腾踏青云上，快睹徐卿第二雏。
代乐仲和张温甫处督米
作者：李俊民
朝代：元
体裁：七言律诗

未必书生气尽寒，食常不足为居闲。清于孺子沧浪水，瘦似诗人饭颗山。欲向田文弹铗去，恐因丘嫂颉羹还。闻君自有江湖量，肯为枯鱼少破悭。
代别呼延路钤
作者：李俊民
朝代：元
体裁：七言绝句

森森戈戟乱如麻，刚把毛锥傍史家。弹铗去年门下客，白头今日又天涯。
代四哥赠
作者：李俊民
朝代：元
体裁：五言律诗

相戒南陔养，长看花萼辉。义深姜季被，恩重老莱衣。队似鱼同戏，行如雁共飞。读书当自勉，继取锦堂归。
任仲山弄璋
作者：李俊民
朝代：元
体裁：五言律诗

奕世多阴德，传家得宁馨。人閒熊有梦，天上昴无星。喜洽犀钱座，光生玉树庭。钟情笑卢老，白发望添丁。
任仲山谈西府事
作者：李俊民
朝代：元
体裁：七言律诗

德音到处下情通，喜动山城百岁翁。和气挽回中国化，威声振起外台风。少酬汉使澄清志，不愧周官燮理功。南北封疆归一统，太平立法自河东。
伊阙鸂鶒堂
作者：李俊民
朝代：元

千年古道入荒城，破屋颓垣一聚尘。天地如何收险阻，山川犹觉露精神。馀波禹贡朝宗水，习俗周南既醉人。把酒西风无限兴，黄花时节对嘉宾。一日滩流浅自分，滩头鸂鶒似通神。大都鸾棘无多地，毕竟乌台得几人。浮世堂堂春易去，随时局局事皆新。当年灵翼今何在，满目西风动白蘋。
伊阙鸂鶒堂·其一
作者：李俊民
朝代：元
体裁：七言律诗

千年古道入荒城，破屋颓垣一聚尘。天地如何收险阻，山川犹觉露精神。馀波禹贡朝宗水，习俗周南既醉人。把酒西风无限兴，黄花时节对嘉宾。
伊阙鸂鶒堂·其二
作者：李俊民
朝代：元
体裁：七言律诗

一日滩流浅自分，滩头鸂鶒似通神。大都鸾棘无多地，毕竟乌台得几人。浮世堂堂春易去，随时局局事皆新。当年灵翼今何在，满目西风动白蘋。
伯德仲植张长史帖
作者：李俊民
朝代：元
体裁：六言诗

莫就严陵买菜，无劳逸少换鹅。但得云烟一纸，那在邺侯书多。
侄谦甫任长安回
作者：李俊民
朝代：元

归去连昌忆旧游，长安回望使人愁。只誇杨氏锦绣谷，曾上李家花萼楼。枝连叶附本同气，骨亲肉疏今几家。但留济叔易一卷，与送蒋兄麻两车。
侄谦甫任长安回·其一
作者：李俊民
朝代：元
体裁：七言绝句

归去连昌忆旧游，长安回望使人愁。只誇杨氏锦绣谷，曾上李家花萼楼。
侄谦甫任长安回·其二
作者：李俊民
朝代：元
体裁：七言绝句

枝连叶附本同气，骨亲肉疏今几家。但留济叔易一卷，与送蒋兄麻两车。
侄谦甫巩县寄鱼
作者：李俊民
朝代：元
体裁：七言律诗

掣三牵两得沈腥，顾我庖厨远未能。几度敲针无处钓，一朝醒酒不须冰。居官止合如羊续，命驾何须学季鹰。当念家风本寒素，莫从今后爇馋灯。
保汉公庙
作者：李俊民
朝代：元
体裁：七言绝句

仓惶刘氏未能安，跋扈将军力拔山。若使楚人如却子，肯教义士不生还。
修武骞林观
作者：李俊民
朝代：元
体裁：七言绝句

□□带雨阻登临，往事看碑或可寻。不是青牛洞中□，人閒何处有鶱林。
僧奴
作者：李俊民
朝代：元

白发因缘短犊车，可怜小德外家无。蚌生珠后何嫌老，凤有毛时亦自殊。会看伯仁兴络秀，不妨节信论潜夫。刘生谁谓难成事，将相从来有种乎。喜事相寻种种来，岂期天意一朝回。璋从弄后熊无梦，月到圆时蚌有胎。便可字教阿买识，那消钱为窟郎堆。贤愚怀抱俱休挂，且尽前尊露顶杯。
僧奴·其一
作者：李俊民
朝代：元
体裁：七言律诗

白发因缘短犊车，可怜小德外家无。蚌生珠后何嫌老，凤有毛时亦自殊。会看伯仁兴络秀，不妨节信论潜夫。刘生谁谓难成事，将相从来有种乎。
僧奴·其二
作者：李俊民
朝代：元
体裁：七言律诗

喜事相寻种种来，岂期天意一朝回。璋从弄后熊无梦，月到圆时蚌有胎。便可字教阿买识，那消钱为窟郎堆。贤愚怀抱俱休挂，且尽前尊露顶杯。
儒
作者：李俊民
朝代：元
体裁：五言绝句

世治其术重，世乱其术轻。太平然后用，用然后太平。
儿归来
作者：李俊民
朝代：元
体裁：古风

儿归来，儿归来，百年郎罢恨，何日宁馨回。东去但除严母墓，望思空筑茂陵台。儿归来，儿归来，一声未尽一声哀。
儿辈剡木作匙
作者：李俊民
朝代：元
体裁：古风

一震之威乃如此，坐閒或失将军匕。不能便染公子指，有意欲割昆奴耳。小儿造物穷物理，斗柄之揭如其尾。虽然剑头有炊米，有愁遇著捩手鬼。
元夜与泰禅洛阳观灯
作者：李俊民
朝代：元
体裁：七言绝句

行歌声里落梅风，烁烁华灯万盏红。何似吾师方寸地，一轮明月小参中。
元夜有感
作者：李俊民
朝代：元
体裁：五言律诗

春城行欲遍，百感到愁边。市冷犹灯火，人稀尚管弦。梅从今夜落，柑忆旧时传。归去西窗月，无情照不眠。
八日登山同谒吴王祠
作者：李俊民
朝代：元
体裁：五言律诗

老树凋残尽，灵祠寂历中。古今时易改，幽显意能通。岁享屡登乐，俗追三让风。送迎人散后，日落乱山空。
再和秦彦容韵
作者：李俊民
朝代：元
体裁：古风

扊扅歌后伏雌烹，箸犹未下愁覆羹。布衾多年踏里裂，夜半寒窗洒风雪。待与重寻痛饮师，东山杲杲日出迟。撑肠拄腹文字五千卷，一字不入高人诗。几年不踏红尘路，直入白云最深处。君不见洛阳城下来归魂，一梦思乡叹温序。
再赴阳城用前韵别茂卿子云正之
作者：李俊民
朝代：元
体裁：七言律诗

谁使腰间印欲悬，不知面上唾才乾。先生敢以督邮去，坐客莫将官长看。祖席又成携手别，离杯何苦上眉酸。且休凋落高阳社，来往双凫也不难。
出山
作者：李俊民
朝代：元

兴尽东山命驾忙，断云似与雨商量。出门卷地颠风起，送客何须尔许狂。东林景物画中诗，老恨因循著脚迟。背了青山却归去，头灰面土任风吹。
出山·其一
作者：李俊民
朝代：元
体裁：七言绝句

兴尽东山命驾忙，断云似与雨商量。出门卷地颠风起，送客何须尔许狂。
出山·其二
作者：李俊民
朝代：元
体裁：七言绝句

东林景物画中诗，老恨因循著脚迟。背了青山却归去，头灰面土任风吹。
刘汉臣堂甫北归
作者：李俊民
朝代：元
体裁：古风

哀哉同队鱼，尽在枯池里。纵免鼎中烹，将见渴欲死。造物何不仁，岂独困二子。我虽江湖心，恨无斗升水。
刚忠公
作者：李俊民
朝代：元
体裁：七言律诗

未除妖气斗牛閒，一夜长星落将坛。天意欲将全节畀，人心无柰此时寒。断头那肯降朱泚，血指谁思灭贺兰。立尽太行山上石，我公忠烈不容刊。
别合阳申伯福昆仲
作者：李俊民
朝代：元
体裁：七言律诗

百里相望邂逅迟，如今始得话心期。情深堂上留髡夜，兴尽山阴防戴时。客舍故人那用送，异乡游子不胜悲。烟村水驿秦川路，来往邮筒好寄诗。
别陈之纲李得之南子荣
作者：李俊民
朝代：元
体裁：五言绝句

已兆池鱼祸，尚多风鹢过。寄与远游人，莫待赆行货。
剥莲蓬
作者：李俊民
朝代：元
体裁：古风

相将去采秋江莲，青房戢戢实且圆。倒靫收菂亦可喜，春笋未剥空流涎。玉井有花开十丈，至今依旧藕如船。试索绿茎不寻藕，与谁共此从巢仙。
劝行
作者：李俊民
朝代：元
体裁：七言绝句

谁肯收心醉六经，只言酒是在天星。若能读得离骚后，学取先生半日醒。
勉和筹堂来韵
作者：李俊民
朝代：元

往古来今秋复春，嬴颠刘蹶总成尘。蜗牛角上争闲气，笑倒南华梦蝶人。气似阳和处处春，但随流俗混光尘。须知舌在为身累，非是是非何等人。四海男儿得志时，归来一段话新奇。野人不管兴亡事，饮恨闲看老杜诗。汉祖龙兴自有时，未应六出计皆奇。采芝人向山中老，不见功名一首诗。
勉和筹堂来韵·其一
作者：李俊民
朝代：元
体裁：七言绝句

往古来今秋复春，嬴颠刘蹶总成尘。蜗牛角上争闲气，笑倒南华梦蝶人。
勉和筹堂来韵·其三
作者：李俊民
朝代：元
体裁：七言绝句

四海男儿得志时，归来一段话新奇。野人不管兴亡事，饮恨闲看老杜诗。
勉和筹堂来韵·其二
作者：李俊民
朝代：元
体裁：七言绝句

气似阳和处处春，但随流俗混光尘。须知舌在为身累，非是是非何等人。
勉和筹堂来韵·其四
作者：李俊民
朝代：元
体裁：七言绝句

汉祖龙兴自有时，未应六出计皆奇。采芝人向山中老，不见功名一首诗。
北窗高卧图
作者：李俊民
朝代：元
体裁：六言诗

问字不得兀兀，借书不得陶陶。谁遣人来送酒，枕边正读离骚。
十七日送行
作者：李俊民
朝代：元
体裁：七言绝句

悤悤又别故园春，花落犹随马后尘。相对离筵莫惆怅，送行人是欲行人。
十六日夜戏书
作者：李俊民
朝代：元
体裁：五言绝句

贪作梅花梦，都忘柳絮禅。可怜人与月，不似夜来圆。
十六日雨
作者：李俊民
朝代：元
体裁：七言律诗

平地俄惊霹雳声，老龙功过此应分。不知东海因谁祭，却笑西华欲自焚。四面蔽亏无日月，百神奔走会风云。时人那识天公事，一溉惟知有巨君。
千里江山图
作者：李俊民
朝代：元

曾把云山烂漫酬，杖藜随处贾胡留。如今脚力那千里，水墨中间只卧浮。笔下江山取意成，一峰未尽一峰生。凭谁试向行人问，水郭烟村第几程。
千里江山图·其一
作者：李俊民
朝代：元
体裁：七言绝句

曾把云山烂漫酬，杖藜随处贾胡留。如今脚力那千里，水墨中间只卧浮。
千里江山图·其二
作者：李俊民
朝代：元
体裁：七言绝句

笔下江山取意成，一峰未尽一峰生。凭谁试向行人问，水郭烟村第几程。
半丈红
作者：李俊民
朝代：元
体裁：七言绝句

艳冷香清是就中，等闲不肯媚春风。东君也恨无颜色，染出枝头点点红。
南乡子·上夫人寿日
作者：李俊民
朝代：元
体裁：词

香霭博山炉。罗绮森森奉燕居。昼锦归来冠盖里，当时。曾拜金花大国书。一旦得双珠。阿大中郎喜有馀。见说上天虽富贵，争如。平地仙家碧玉壶。
南乡子·李克绍生朝
作者：李俊民
朝代：元
体裁：词

来往亦风流。曾伴仙翁衣锦游。闻道长平朱紫地，西楼。依旧人人说故侯。能得几春秋。未必灵椿老便休。自有枝枝丹桂在，何忧。宝月忙催玉斧修。
南乡子·锦堂寿日
作者：李俊民
朝代：元
体裁：词

弓剑不离身。唾手功名马上成。见说人生为郡乐，班春。政事如棋局局新。熊梦庆佳辰。喜动山城击壤民。昼锦堂前争献寿，留宾。尽是蟠桃会上人。
南乡子·锦堂碧落寿席
作者：李俊民
朝代：元
体裁：词

爽气逼人寒。相对溪堂雪后山。赖有忘年林下友，盘桓。都把功名付等闲。尽道好休官。况在黄柑紫蟹閒。天意不随人事改，平安。愁莫能侵镜里颜。
卜居
作者：李俊民
朝代：元
体裁：七言绝句

东邻西舍两三家，簌簌墙头落枣花。惭愧画梁双燕子，笑人今日又天涯。
即事
作者：李俊民
朝代：元
体裁：七言绝句

将军下马气如虹，书生折腰曲如弓。好山无限归未得，白云惭愧渡溪风。
即事
作者：李俊民
朝代：元
体裁：五言律诗

炎凉愁里过，陵谷暗中迁。素拙生生计，寻耕下下田。为嫌频告籴，却恨不逢年。门外催租吏，长妨对圣贤。
即事
作者：李俊民
朝代：元
体裁：七言绝句

秋色南山气势高，坐閒牛酒话粗豪。自怜萍梗天涯客，俯仰随人似桔槔。
即事
作者：李俊民
朝代：元
体裁：七言律诗

铁马长驱汗血流，眼前戈甲几时休。谁能宰似陈平社，那免悲如宋玉秋。漠漠微凉风里殿，萧萧残夜水边楼。千村万落荒荆棘，何止山东二百州。
历阳侯
作者：李俊民
朝代：元
体裁：七言绝句

韩生去世冠军废，独望楚强心亦劳。谩向鸿门撞玉斗，岂知鹿死在金刀。
参谋王君玉魏文侯冒雨出猎图
作者：李俊民
朝代：元
体裁：七言绝句

□□冒雨入山林，毕竟驰驱获几禽。自是魏侯言不负，当时只合献虞箴。
又用济之韵赠子昂
作者：李俊民
朝代：元
体裁：七言律诗

绵绵宗派自何时，借问吴兴第几支。书爱换鹅功不到，狱因劾鼠法先知。为秦徙木思无地，在汉高门福有基。此去乡闾结仁爱，请君听取忍斋诗。
双松古渡图
作者：李俊民
朝代：元
体裁：四言诗

倾盖相逢，堂堂两公。寂寥渡口，以济不通。
古柏寒泉图
作者：李俊民
朝代：元
体裁：四言诗

冬夏长青，昼夜不舍。拔本塞源，岂知量者。
句龙庙
作者：李俊民
朝代：元
体裁：七言绝句

溪行十里气如蒸，危槛凭虚不厌登。咫尺仙山在尘世，杖藜来往几人曾。
史正之器子买得
作者：李俊民
朝代：元
体裁：六言诗

陆郎初见怀橘，阿买颇解识字。或恐西河器明，忙为东野收泪。
史遂良寿日
作者：李俊民
朝代：元
体裁：七言绝句

任他白发不相饶，两颊春红醉里潮。今日凤凰台上月，未知谁可共吹箫。
史遂良索诗
作者：李俊民
朝代：元
体裁：古风

立身有道邦，谁似直哉史。流传百世后，各各异行止。许史有何厚，在汉势如彼。安史有何薄，在唐乱如此。人之贤与愚，皆为类所使。近从侪辈中，偶得一狂士。未能通一经，谓可拾青紫。时时出俚句，技痒不自己。只恐落调歌，难入知音耳。纵横言世事，不顾剌舌耻。焉知阮嗣宗，口不挂臧否。年高鬓如雪，乡曲所不齿。试与阿戎谈，咄哉犁之子。
史遂良酒债
作者：李俊民
朝代：元

都因焚券家贫，亲与当炉人卖。问得街头酒价，索取江头酒债。酒诰一篇既出，离骚亦可不作。愧我家无阿堵，笑他人饮狂药。涤器不辞亲酌，过门无柰客恶。未尝解下金龟，必能画得黄鹤。从来欢伯气和，何故督邮味恶。陶令无钱但赊，潘子著水不错。
史遂良酒债·其一
作者：李俊民
朝代：元
体裁：六言诗

都因焚券家贫，亲与当炉人卖。问得街头酒价，索取江头酒债。
史遂良酒债·其三
作者：李俊民
朝代：元
体裁：六言诗

涤器不辞亲酌，过门无柰客恶。未尝解下金龟，必能画得黄鹤。
史遂良酒债·其二
作者：李俊民
朝代：元
体裁：六言诗

酒诰一篇既出，离骚亦可不作。愧我家无阿堵，笑他人饮狂药。
史遂良酒债·其四
作者：李俊民
朝代：元
体裁：六言诗

从来欢伯气和，何故督邮味恶。陶令无钱但赊，潘子著水不错。
司谏许道真徵复图
作者：李俊民
朝代：元
体裁：古风

君不见退休绿野平淮相，灵台不许丹青状。又不见五湖归去鸱夷桨，越人争铸黄金像。功成身退天之道，道直天怜去官早。盐梅须借筑岩人，羽翼重来采芝老。袖中谏草力回天，害除利兴车载悬。何忧不识荆州面，图画如今处处传。
吊刘伯祥
作者：李俊民
朝代：元
体裁：七言律诗

记曾林下见臞仙，惆怅红尘未断缘。不惮广文寒处坐，屡逢元亮醉时眠。难逃辰巳贤人岁，有负齑盐太学年。落落天才无地用，却还英气与山川。
吊曹庆之
作者：李俊民
朝代：元
体裁：七言律诗

杯酒中间气沓拖，从教千丈起风波。丝棼世事无一可，花落人生得几何。休向棘林长夜哭，试听蒿里送行歌。岂容身后钟君在，阿骛如今嫁者多。
吊王德华
作者：李俊民
朝代：元
体裁：七言律诗

衰鬓愁添镜里丝，流年恰及梦中蓍。可怜白日佳城地，正值黄杨厄闰时。抚柩恨深元伯母，负薪情惨叔敖儿。髑髅不识生前乐，枉却招魂费楚辞。
同济之游百家岩怀郭延年右感
作者：李俊民
朝代：元
体裁：七言律诗

雨晴闲向百岩游，今古都成一段愁。老衲解回山下虎，真人跨入洞中牛。水流花落三春暮，鸟没云沉万事休。有道碑前空堕泪，往来谁复共仙舟。
同申元帅游司马山
作者：李俊民
朝代：元
体裁：七言绝句

千年古庙映崇冈，寂寂空庭草树荒。见说旱时求得雨，一池由有老龙藏。
听乐
作者：李俊民
朝代：元
体裁：七言绝句

闻韶还似在齐时，三月犹然味不知。若要得他安乐法，请君听取四休诗。
吴神
作者：李俊民
朝代：元
体裁：七言绝句

山头多少往来人，香火争将瓦鼎焚。箫鼓下山人渐远，晚风吹起一溪云。
呈济之
作者：李俊民
朝代：元
体裁：七言绝句

朝醒暮醉几时休，鸡黍人家见客留。闻道曲生行处有，西村明日趁扶头。
周昉内人图 其一 吹笙
作者：李俊民
朝代：元
体裁：七言绝句

旧曲闻来似敛眉，料应只恨赏音迟。梨园传得新翻谱，著意参差竹里吹。
周昉内人图 其七 学书
作者：李俊民
朝代：元
体裁：七言绝句

数幅云笺自卷舒，试教落笔看何如。休将彤管题闲句，正要班姬续汉书。
周昉内人图 其三 倦绣
作者：李俊民
朝代：元
体裁：七言绝句

心情犹在未收时，却顾花閒影渐移。不道春来添几线，日长只与睡相宜。
周昉内人图 其九 览镜
作者：李俊民
朝代：元
体裁：七言绝句

不教朱粉污天真，长对菱花顾影频。但把蛾眉埽来淡，尚嫌不似虢夫人。
周昉内人图 其二 汲泉
作者：李俊民
朝代：元
体裁：七言绝句

非关古井不波澜，祗恨银瓶一掬悭。欲助长流御沟水，再教红叶到人閒。
周昉内人图 其五 剪爪
作者：李俊民
朝代：元
体裁：七言绝句

袖里纤纤只合存，如何春笋不嫌髡。金钗坠后无因见，藏得开元一捻痕。
周昉内人图 其八 按乐
作者：李俊民
朝代：元
体裁：七言绝句

倚风无力见温柔，初下喧天羯鼓楼。犹向花阴理新曲，君王不惜锦缠头。
周昉内人图 其六 弹琴
作者：李俊民
朝代：元
体裁：七言绝句

休言三尺是枯桐，大抵声音与政通。曾得王君意中事，便从弦上和薰风。
周昉内人图 其四 捣衣
作者：李俊民
朝代：元
体裁：七言绝句

一夕秋风雁过声，铁衣辛苦向边城。将军不用和戎计，双杵休辞月下鸣。
周昉内人图·吹笙
作者：李俊民
朝代：元

旧曲闻来似敛眉，料应只恨赏音迟。梨园传得新翻谱，著意参差竹里吹。非关古井不波澜，祗恨银瓶一掬悭。欲助长流御沟水，再教红叶到人閒。心情犹在未收时，却顾花閒影渐移。不道春来添几线，日长只与睡相宜。一夕秋风雁过声，铁衣辛苦向边城。将军不用和戎计，双杵休辞月下鸣。袖里纤纤只合存，如何春笋不嫌髡。金钗坠后无因见，藏得开元一捻痕。休言三尺是枯桐，大抵声音与政通。曾得王君意中事，便从弦上和薰风。数幅云笺自卷舒，试教落笔看何如。休将彤管题闲句，正要班姬续汉书。倚风无力见温柔，初下喧天羯鼓楼。犹向花阴理新曲，君王不惜锦缠头。不教朱粉污天真，长对菱花顾影频。但把蛾眉埽来淡，尚嫌不似虢夫人。
和东庵孔安道韵
作者：李俊民
朝代：元

拟结闲中一草堂，此心安处即吾乡。须知见在身为患，见说长生药有方。老去看书徒引睡，愁来得句不成章。从前习气都除尽，待与高人论坐忘。淡泊生涯共一堂，杖藜踏遍水云乡。不妨庐结在人境，应念客来从远方。三笑可无陶靖节，八仙宜得贺知章。袖中时出烟霞语，习气师兄亦未忘。
和东庵孔安道韵·其一
作者：李俊民
朝代：元
体裁：七言律诗

拟结闲中一草堂，此心安处即吾乡。须知见在身为患，见说长生药有方。老去看书徒引睡，愁来得句不成章。从前习气都除尽，待与高人论坐忘。
和东庵孔安道韵·其二
作者：李俊民
朝代：元
体裁：七言律诗

淡泊生涯共一堂，杖藜踏遍水云乡。不妨庐结在人境，应念客来从远方。三笑可无陶靖节，八仙宜得贺知章。袖中时出烟霞语，习气师兄亦未忘。
和乔舜臣韵
作者：李俊民
朝代：元

画图悬个老人星，一炷香烟祷处灵。见说蟠桃将结子，不知槁木已忘形。倚空山色青排闼，埽地槐阴绿满庭。凡骨恨无轻举便，且求强健保残龄。几年鬓发已垂星，岂是长生药不灵。席上精神欢伯力，尘中面目偶人形。来归徒讶荒陶径，学退还思过鲤庭。郑重世情相爱甚，一杯酒劝望延龄。
和乔舜臣韵·其一
作者：李俊民
朝代：元
体裁：七言律诗

画图悬个老人星，一炷香烟祷处灵。见说蟠桃将结子，不知槁木已忘形。倚空山色青排闼，埽地槐阴绿满庭。凡骨恨无轻举便，且求强健保残龄。
和乔舜臣韵·其二
作者：李俊民
朝代：元
体裁：七言律诗

几年鬓发已垂星，岂是长生药不灵。席上精神欢伯力，尘中面目偶人形。来归徒讶荒陶径，学退还思过鲤庭。郑重世情相爱甚，一杯酒劝望延龄。
和即事
作者：李俊民
朝代：元
体裁：七言律诗

拟将唾手取封侯，世事那禁种种愁。未可搏他冯妇虎，终须享此景升牛。但知勿剪甘棠在，莫为难图蔓草忧。自古贵人天所予，定教名字到金瓯。
和参谋李舜举
作者：李俊民
朝代：元

平步青云感遇初，试看倾盖气何如。橘皮应笑陈人榜，隽永争谈辩士书。梦鹿果能谁得鹿，知鱼未必子非鱼。青山马上多诗句，北斗以南名不虚。一怒王师吊伐初，堂堂人物古谁如。剑头何患无炊米，楯鼻多应有檄书。尽道公孙能跃马，应怜学士独焚鱼。旌旗未度长河水，千骑元戎已捣虚。
和参谋李舜举·其一
作者：李俊民
朝代：元
体裁：七言律诗

平步青云感遇初，试看倾盖气何如。橘皮应笑陈人榜，隽永争谈辩士书。梦鹿果能谁得鹿，知鱼未必子非鱼。青山马上多诗句，北斗以南名不虚。
和参谋李舜举·其二
作者：李俊民
朝代：元
体裁：七言律诗

一怒王师吊伐初，堂堂人物古谁如。剑头何患无炊米，楯鼻多应有檄书。尽道公孙能跃马，应怜学士独焚鱼。旌旗未度长河水，千骑元戎已捣虚。
和史邦直桥上韵
作者：李俊民
朝代：元
体裁：七言绝句

规模杜预见成功，横截长流跨彩虹。亭长莫邀来往客，须防中有夺牛公。
和君瑞月下闻砧
作者：李俊民
朝代：元
体裁：七言绝句

夜凉枕上梦频惊，有底秋天不肯明。老眼近来闲泪少，那禁月下捣衣声。
和子搢中秋
作者：李俊民
朝代：元
体裁：七言律诗

最后宾来举白浮，要须同赏桂华秋。蛾郎应恨灯无焰，娈女能教月再修。分外高寒天上阙，就中明彻水边楼。姮娥不我为生客，休把光芒取次收。
和子搢九日谩兴
作者：李俊民
朝代：元

此身到处贾胡留，细雨斜风冷淡秋。佳节又从愁里过，故乡不似旧时游。试拈红叶题诗句，强摘黄花泛酒瓯。落帽龙山几人在，云沉鸟没恨悠悠。节物催人分外愁，干戈眼底未能休。丹枫落处吴江冷，黄菊开时灞岸秋。可是凉风添寂寞，更堪缺月照绸缪。悠悠今古何须问，泪洒牛山亦过忧。
和子搢九日谩兴·其一
作者：李俊民
朝代：元
体裁：七言律诗

此身到处贾胡留，细雨斜风冷淡秋。佳节又从愁里过，故乡不似旧时游。试拈红叶题诗句，强摘黄花泛酒瓯。落帽龙山几人在，云沉鸟没恨悠悠。
和子搢九日谩兴·其二
作者：李俊民
朝代：元
体裁：七言律诗

节物催人分外愁，干戈眼底未能休。丹枫落处吴江冷，黄菊开时灞岸秋。可是凉风添寂寞，更堪缺月照绸缪。悠悠今古何须问，泪洒牛山亦过忧。
和子搢来韵
作者：李俊民
朝代：元
体裁：七言律诗

新年桃李似无情，回首繁华一梦惊。点检青毡非故物，等闲倾盖昧平生。雨中燕子还留客，风里杨花欲送行。试听东流桥下水，向人时作断肠声。
和子搢秋晚出郭
作者：李俊民
朝代：元
体裁：七言律诗

陶写诗人得句忙，旧游能复忆嵩阳。山头云霁雨声歇，水面风来花信香。今日事虽非向日，故乡景自胜他乡。杖藜忘却寻归路，独立河桥咏晚凉。
和子荣
作者：李俊民
朝代：元
体裁：七言律诗

暂使彭宣到后堂，安昌只以醉为乡。浮云世事日千变，流水生涯天一方。老子兴虽如庾亮，故人恩不减苏章。能消几两寻山屐，回首狐丘本未忘。
和子荣悼恒山韵
作者：李俊民
朝代：元

功名人比汉淮阴，猛虎俄因犬辈擒。星落旄头兵似火，云屯细柳士如林。岂期虞虢乖唇齿，谩倚良平作腹心。洒尽英雄忧国泪，变风那得不伤今。消尽群阳道长阴，将军何患敌难擒。唐家外望归藩镇，汉室中兴仰羽林。忽堕曹吴分鼎计，方知胡越济舟心。依然锦绣山川在，一旦浮云变古今。
和子荣悼恒山韵·其一
作者：李俊民
朝代：元
体裁：七言律诗

功名人比汉淮阴，猛虎俄因犬辈擒。星落旄头兵似火，云屯细柳士如林。岂期虞虢乖唇齿，谩倚良平作腹心。洒尽英雄忧国泪，变风那得不伤今。
和子荣悼恒山韵·其二
作者：李俊民
朝代：元
体裁：七言律诗

消尽群阳道长阴，将军何患敌难擒。唐家外望归藩镇，汉室中兴仰羽林。忽堕曹吴分鼎计，方知胡越济舟心。依然锦绣山川在，一旦浮云变古今。
和安斋见寄调祁定之
作者：李俊民
朝代：元

麻衣补破纸为绦，不羡仙人宫锦袍。天地老于双转毂，山河渺似一秋毫。炼深宝鼎丹砂就，瑩彻灵台夜月高。上界而今官府足，暂游尘世莫辞劳。
和安斋见寄调祁定之
作者：李俊民
朝代：元
体裁：七言律诗

麻衣补破纸为绦，不羡仙人宫锦袍。天地老于双转毂，山河渺似一秋毫。炼深宝鼎丹砂就，莹彻灵台夜月高。上界而今官府足，暂游尘世莫辞劳。
和平太行路韵
作者：李俊民
朝代：元

六丁驱役鬼神奔，一夜开山掌样平。多少往来车马客，尚忧行路涩难行。凿开险阻若天成，暂使时閒眼界平。却羡长安西去路，青山不管送人行。千年古道跨山城，可笑人心自不平。容易莫将天险坏，须防闲客此闲行。自古太行天下险，纵令禹凿不能平。寻常著脚无安处，何况羊肠路上行。
和平太行路韵·其一
作者：李俊民
朝代：元
体裁：七言绝句

六丁驱役鬼神奔，一夜开山掌样平。多少往来车马客，尚忧行路涩难行。
和平太行路韵·其三
作者：李俊民
朝代：元
体裁：七言绝句

千年古道跨山城，可笑人心自不平。容易莫将天险坏，须防闲客此闲行。
和平太行路韵·其二
作者：李俊民
朝代：元
体裁：七言绝句

凿开险阻若天成，暂使时閒眼界平。却羡长安西去路，青山不管送人行。
和平太行路韵·其四
作者：李俊民
朝代：元
体裁：七言绝句

自古太行天下险，纵令禹凿不能平。寻常著脚无安处，何况羊肠路上行。
和张文玘
作者：李俊民
朝代：元

景物秋来件件佳，江山都助与诗家。我怜五鬼俱难送，先为文穷结柳车。白发诗人喜诞誇，词源倾倒少陵家。问君读后书多少，得满当年惠子车。书生幢下布衣多，尽是嘲风咏月家。若使乌台不弹后，看看欲载十牛车。数閒茆舍老生涯，篱落相依四五家。不见近来门外辙，故人应驾肉轮车。
和张文玘·其一
作者：李俊民
朝代：元
体裁：七言绝句

景物秋来件件佳，江山都助与诗家。我怜五鬼俱难送，先为文穷结柳车。
和张文玘·其三
作者：李俊民
朝代：元
体裁：七言绝句

书生幢下布衣多，尽是嘲风咏月家。若使乌台不弹后，看看欲载十牛车。
和张文玘·其二
作者：李俊民
朝代：元
体裁：七言绝句

白发诗人喜诞誇，词源倾倒少陵家。问君读后书多少，得满当年惠子车。
和张文玘·其四
作者：李俊民
朝代：元
体裁：七言绝句

数閒茆舍老生涯，篱落相依四五家。不见近来门外辙，故人应驾肉轮车。
和徐子贤西行留别
作者：李俊民
朝代：元
体裁：七言律诗

便从倾盖话诗情，风雨端能落笔惊。金马谩誇三学士，碧油曾见一书生。竹溪花圃留连醉，水郭烟村取次行。自恨年来怀抱恶，与君相别但吞声。
和新秋
作者：李俊民
朝代：元
体裁：七言律诗

帘捲西山雨乍停，自知时节候虫声。新凉邂逅如佳客，残暑留连似宿酲。可见韩檠灯下志，且怜班扇箧中情。若为解得吾民愠，更鼓南风一再行。
和李唐杰韵
作者：李俊民
朝代：元

翰墨场中第一人，而今委翅在鸡群。纵横诗律凌徐庾，浩污词源媲典坟。兵气横流存此老，天心未欲器斯文。年来草就归田赋，啸傲南山卧白云。邮筒寄后忆诗人，落落英才迥出群。试问槐花忙几举，可怜桂子落谁坟。浮沈且与陪中立，喜愠何尝见子文。倾破葵心望天表，龙庭不日会风云。
和李唐杰韵·其一
作者：李俊民
朝代：元
体裁：七言律诗

翰墨场中第一人，而今委翅在鸡群。纵横诗律凌徐庾，浩污词源媲典坟。兵气横流存此老，天心未欲器斯文。年来草就归田赋，啸傲南山卧白云。
和李唐杰韵·其二
作者：李俊民
朝代：元
体裁：七言律诗

邮筒寄后忆诗人，落落英才迥出群。试问槐花忙几举，可怜桂子落谁坟。浮沈且与陪中立，喜愠何尝见子文。倾破葵心望天表，龙庭不日会风云。
和杨之美韵
作者：李俊民
朝代：元
体裁：七言律诗

光华异域仗全才，衔命悤悤出吹台。物外英标倾水镜，坐中妙语落琼瑰。节回北阙旋如斗，名振西陲听若雷。不踏贺兰山下石，国风未合入诗来。
和段正卿韵
作者：李俊民
朝代：元

悠然相对酒杯闲，忽有新诗落坐閒。唤起东篱无限兴，黄花须待与君看。百计寻闲不得闲，功夫那取片时閒。谁知九日龙山客，却被秋光冷眼看。
和段正卿韵·其一
作者：李俊民
朝代：元
体裁：七言绝句

悠然相对酒杯闲，忽有新诗落坐閒。唤起东篱无限兴，黄花须待与君看。
和段正卿韵·其二
作者：李俊民
朝代：元
体裁：七言绝句

百计寻闲不得闲，功夫那取片时閒。谁知九日龙山客，却被秋光冷眼看。
和河上修桥
作者：李俊民
朝代：元

故里风光衣锦游，赋诗谁与共临流。相逢依旧山青眼，也有何愁浪白头。官渡方当横槊日，合肥正是著鞭秋。坐閒有客誇雄辩，不念题桥志未酬。日日相陪杖屦游，往来林下亦风流。云閒隐隐堆螺髻，雨后鳞鳞涨鸭头。休恨临津经始晚，且看利涉落成秋。寻常公事闲中了，诗债如何尚不酬。眼底关山忆旧游，滔滔河汉自东流。星槎不觉来天上，铁锁那能护石头。顾我已嫌题柱晚，喜君正是济川秋。酒閒豪气谁堪共，一醉千金价不酬。落魄天涯颇倦游，片帆归去得安流。几年无事誇犀首，一旦封侯看虎头。飞将正当南渡日，拾遗还是北征秋。龙钟不称凌烟像，只有山林志可酬。
和河上修桥·其一
作者：李俊民
朝代：元
体裁：七言律诗

故里风光衣锦游，赋诗谁与共临流。相逢依旧山青眼，也有何愁浪白头。官渡方当横槊日，合肥正是著鞭秋。坐閒有客誇雄辩，不念题桥志未酬。
和河上修桥·其三
作者：李俊民
朝代：元
体裁：七言律诗

眼底关山忆旧游，滔滔河汉自东流。星槎不觉来天上，铁锁那能护石头。顾我已嫌题柱晚，喜君正是济川秋。酒閒豪气谁堪共，一醉千金价不酬。
和河上修桥·其二
作者：李俊民
朝代：元
体裁：七言律诗

日日相陪杖屦游，往来林下亦风流。云閒隐隐堆螺髻，雨后鳞鳞涨鸭头。休恨临津经始晚，且看利涉落成秋。寻常公事闲中了，诗债如何尚不酬。
和河上修桥·其四
作者：李俊民
朝代：元
体裁：七言律诗

落魄天涯颇倦游，片帆归去得安流。几年无事誇犀首，一旦封侯看虎头。飞将正当南渡日，拾遗还是北征秋。龙钟不称凌烟像，只有山林志可酬。